Julkaistu 17. toukokuuta, 2019, 15:06 . Kirjoittaja:\nKierroksille lähdetään Kauppatorilta Havis Amandan patsaan luota kello 10–17 puolen tunnin välein. Kierroksen hinta on 6 euroa. (HSL:n liput eivät käy erikoislinjalla eikä museoratikkamatkaa voi maksaa matkakortilla.)\nKierroksen kesto on reilu 15 minuuttia ja reitti kulkee Aleksanterinkadun, Rautatieaseman, Kaisaniemen ja Kruununhaan kautta takaisin Kauppatorille. Reitti kuuluu monilta osin Helsingin vanhimpiin: jo hevosraitiovaunuille Kauppatori oli tärkeä risteysasema 1890-luvulla.\nMatkustajien ehdoton suosikki on kesäkuumalla hyvin ”ilmastoitu” avoin perävaunu vuodelta 1919, jossa ei ole seiniä lainkaan. Näitä kesävaunuiksi kutsuttuja perävaunuja käytettiin aina Olympiakesään 1952 asti, ja monen vanhan stadilaisen unelma onkin ollut päästä vielä kerran kokemaan kesävaunun vilpoisaa ja vähän meluisaakin kyytiä. Avoimeen kesävaunuun tuntuu myös liittyvän muistoja enemmän kuin mihinkään muuhun raitiovaunutyyppiin. Myös puinen moottorivaunu pitkine sivusuuntaisine penkkeineen ja messinkisine yksityiskohtineen on tuttu vanhimmille kaupunkilaisille vuosikymmenten takaa.


Imukudossyöpä eli lymfooma - Kaikki syövästä\nImukudossyöpä eli lymfooma, Nykyinen sivu\nImukudossyöpä eli lymfooma ei ole yksi sairaus, vaan pikemminkin ryhmä erilaisia pahanlaatuisia imukudoskasvaimia. Lymfooma syntyy, kun imukudoksen terveet imusolut (lymfosyytit) muuttuvat pahanlaatuisiksi.\nLymfooman toteaminen ja tutkimukset\nLymfooman seuranta, uusiutuminen ja ennuste\nImukudos koostuu imusolmukkeista, imuteistä, nielurisoista ja kateenkorvasta, jotka kuuluvat kehon puolustusjärjestelmään. Myös perna kuuluu tähän järjestelmään. Imusolmukkeet ovat pieniä pavunkaltaisia suodattimia, joiden läpi imuneste (lymfaneste) virtaa. Imusolmukkeet sisältävät imusoluja, jotka ehkäisevät ensisijaisesti tartuntatauteja. Imusolut liikkuvat ympäri kehoa.\nLymfooma ei ole yksi sairaus, vaan pikemminkin ryhmä erilaisia pahanlaatuisia imukudoskasvaimia. Ne on perinteisesti jaettu kahteen pääryhmään: non-Hodgkin-lymfoomaan ja Hodgkinin lymfoomaan. Yhdeksän kymmenestä lymfoomasta on non-Hodgkin-lymfoomia. Nykyinen lymfoomien tautiluokitus jakaa lymfoomien päätyypit B-solulymfoomiin ja T-solulymfoomiin tautisolun alkuperän mukaan. B-solulymfoomat ovat yleisempiä kuin T-solulymfoomat.\nHodgkinin lymfoomat ovat nuorten aikuisten syöpiä, sillä potilaat ovat usein 20–30-vuotiaita. Hodgkinin lymfooman toinen esiintymishuippu on yli 60 vuoden ikäisillä.\nHodgkinin lymfooman esiintyvyys (Nordcan)(avautuu uudessa ikkunassa) (pdf)\nNon-Hodgkin-lymfooman esiintyvyys (Nordcan)(avautuu uudessa ikkunassa) (pdf)\nLymfoomien aiheuttajista tiedetään suhteellisen vähän. Ikä suurentaa riskiä sairastua erityisesti non-Hodgkin-lymfoomaan. Sairastuneella voi olla vaurioitunut immuunijärjestelmä, joka saattaa johtua virusinfektiosta, autoimmuunisairauksista, kroonisesta tulehduksesta tai harvoin synnynnäisestä häiriöstä. Elinsiirron jälkeen immuunijärjestelmää heikennetään lääkkeillä, mikä suurentaa sairastumisen riskiä.\nTavallisimmin lymfooma löytyy, kun ihminen tulee lääkäriin näyttämään suurentuneita imusolmukkeita. Ne ovat usein kivuttomia ja muutenkin oireettomia. Suurentunut imusolmuke voi olla kaulalla, niskassa, soliskuopassa, kainalossa tai nivusissa.\nSyöpädiagnoosi viikkoa ennen vauvan tuloa\nLaineen perheen talous ei juuri kärsinyt äidin sairastumisesta. Aino Laine sai äitiyspäivärahan sijasta sairauspäivärahaa, ja Hannu Laineen suunniteltua vanhempainvapaata aikaistettiin.\nLymfoomilla ei ole muita yleisiä oireita, vaan oireet määräytyvät sen mukaan, missä elimessä lymfooma on. Jos sairaus alkaa keuhkojen välissä olevista imusolmukkeista, ensimmäisenä oireena saattaa olla yskä, paineen tunne tai hengitysvaikeus.\nVatsaontelon takaseinämän imusolmukkeet voivat puolestaan turvota ja aiheuttaa paineoireita. Lymfooma leviää aluksi imuteitä pitkin, mutta se saattaa tunkeutua myös viereisiin elimiin imukudoksen ulkopuolelle.\nPotilaalla voi esiintyä myös yleisoireita, kuten kuumeilua, painonlaskua, kutinaa tai epätavallista hikoilua. Nämä niin sanotut B-oireet liittyvät useimmiten levinneeseen, nopeakasvuiseen lymfoomaan.\nJos epäillään lymfoomaa, lääkäri tavallisesti poistaa suurentuneen imusolmukkeen pienestä viillosta paikallispuudutuksessa. Vatsaontelon tai rintaontelon alueen suurentunut imusolmuke poistetaan leikkauksessa tai tähystyksessä.\nPoistettu imusolmuke tutkitaan mikroskoopin avulla, ja näin varmistetaan, onko kyseessä lymfooma. Löytyneen lymfooman tarkempi tyyppi määritetään samasta näytteestä, minkä jälkeen tutkitaan sairauden levinneisyyttä.\nSuurin osa non-Hodgkin-lymfoomista sijaitsee havaitsemishetkellä vain imusolmukealueilla, esimerkiksi niskassa, kaulalla, kainaloissa, nivusissa tai rintakehän alueella. Vain joka viidenneltä sairastuneelta löytyy syöpäsoluja vain imusolmukkeiden ulkopuolisista elimistä, kuten mahalaukusta, iholta, luista, aivoista, suolistosta tai kilpirauhasesta.\nNon-Hodgkin-lymfoomat jaetaan karkeasti hidas- ja nopeakasvuisiin. Hidaskasvuisia non-Hodgkin-lymfoomia voi olla vaikea parantaa pysyvästi. Tähän ryhmään kuuluvat esimerkiksi follikulaarinen lymfooma, lymfosyyttinen lymfooma ja marginaalivyöhykkeen lymfooma. Pysyvästi parannettavissa olevat lymfoomat ovat tavallisesti nopeakasvuisia. Niitä ovat esimerkiksi diffuusi suurisoluinen B-solulymfooma ja Burkittin lymfooma.\nNodulaarinen lymfosyyttivaltainen Hodgkinin lymfooma esiintyy pääasiassa keski-ikäisillä miehillä. Se alkaa usein kaulalta tai kainalosta ja on lähes aina löytyessään paikallinen. Nodulaarinen lymfosyyttivaltainen Hodgkinin lymfooma on hidaskulkuinen. Paikallisen taudin hoitoon käytetään sädehoitoa. Levinnyttä tautia hoidetaan kuten klassista Hodgkinin lymfoomaa. Tauti ei yleensä leviä imusolmukkeiden ulkopuolelle. Tämä sairaus johtaa harvoin kuolemaan. Harvoin se voi muuttua toiseksi nopeampikasvuiseksi lymfoomaksi.\nSidekudoskyhmyistä Hodgkinin lymfoomaa esiintyy eniten 20–30-vuotiaiden ikäryhmässä. Se alkaa useimmiten pallean yläpuolisista imusolmukkeista. On tavallista, että suurentuneita imusolmukkeita on kaulalla, soliskuopissa ja keuhkojen väliin jäävässä tilassa eli mediastinumissa.\nLymfoomat jaotellaan levinneisyyden mukaan neljään ryhmään. I ja II levinneisyysasteen lymfoomat ovat paikallisia, III ja IV asteen lymfoomat ovat puolestaan levinneet laajemmalle. Taudin paranemiseen vaikuttaa levinneisyyden lisäksi myös se, onko lymfooma levinnyt luuytimeen tai keskushermostoon. Pelkästään imusolmukkeissa olevan lymfooman ennuste on yleensä parempi.\nI aste Tautia on yhdellä imusolmukealueella.\nIE Tautia on yhdellä imusolmukealueella, mutta se on levinnyt imusolmukkeiden ulkopuoliseen kudokseen.\nII aste Tautia on kahdella tai useammalla imusolmukealueella, jotka esiintyvät samalla puolella palleaa.\nIIE Tautia on kahdella tai useammalla imusolmukealueella samalla puolella palleaa, mutta se on levinnyt imusolmukkeiden ulkopuoliseen kudokseen.\nIII aste Tautia on imusolmukkeissa molemmin puolin palleaa.\nIIIE Tautia on imusolmukkeissa molemmin puolin palleaa, ja se on levinnyt imusolmukkeiden ulkopuoliseen kudokseen.\nIV aste Tauti on levinnyt laajasti imusolmukkeiden ulkopuoliseen kudokseen.\nNon-Hodgkin-lymfoomaa voidaan hoitaa tehokkaasti. Parhaimmillaan neljä viidestä alle 60-vuotiaasta potilaasta paranee. Hoito valitaan kasvaimen alatyypin, kasvunopeuden, levinneisyyden ja potilaan kunnon mukaan. Tarvittaessa yhdistetään eri hoitomuotoja.\nHoitovaihtoehtoina ovat solunsalpaajat, vasta-ainelääkkeet, sädehoito ja seuranta. Vasta-ainelääkkeistä eniten käytetty on rituksimabi, jota voidaan käyttää joko yksin tai yhdistelmäsolusalpaajahoidon lisänä. Uusiutuneen aggressiivisen lymfoomaan hoitoon voidaan joskus käyttää intensiivihoitoa ja kantasolusiirtohoitoa.\nNe potilaat paranevat useimmin, joilla on hyvä yleiskunto eikä tautia ole monessa elimessä imusolmukealueiden ulkopuolella. Iäkkäiden potilaiden on usein vaikea sietää riittävän suuriannoksista solunsalpaajahoitoa. Iäkästä potilasta voidaan usein kuitenkin hoitaa pienemmillä annoksilla ja silti hoitovaste voi olla hyvä.\nParantavien hoitojen tavoitteena on saavuttaa täydellinen hoitovaste mahdollisimman varhaisessa vaiheessa. Täydellinen hoitovaste tarkoittaa sitä, että oireita ei enää ole eikä lymfoomakasvaimia havaita. Mitä pidempään täydellinen hoitovaste kestää, sitä todennäköisemmin lymfooma paranee. Kyse ei ole kuitenkaan välttämättä siitä, että lymfooma olisi lopullisesti voitettu, vaan se voi uusiutua. Täydellisen hoitovasteen saavuttaminen on sitä vaikeampaa, mitä laajemmalle sairaus on ehtinyt levitä.\nHyväennusteisille potilaille annettava monisolunsalpaajahoito on yleisimmin ns. CHOP, joka sisältää syklofosfamidia, doksorubisiinia, vinkristiinia ja kortisonia (prednisolonia).\nSolunsalpaajahoidon jälkeen voidaan antaa sädehoitoa, jos kasvainta on vielä jäljellä tai kasvaimen paikallisen uusiutumisen riski on suuri.\nSolunsalpaajahoito aiheuttaa pahoinvointia, hiusten lähtöä ja se häiritsee luuytimen toimintaa. (linkki solunsalpaajahoitojen haittoihin) Solunsalpaajat vähentävät veren valkosolujen ja verihiutaleiden määrää, arvot ovat matalimmillaan 7-10 vrk hoidon jälkeen. Valkosolujen vähäinen määrä altistaa tulehdussairauksille, joka voi saada alkunsa esimerkiksi potilaan oman suoliston bakteereista. Kuumeisen solunsalpaajahoitoja saaneen potilaan on syytä aina ottaa yhteyttä hoitavaan sairaalaan.\nSädehoitoa voidaan käyttää monisolunsalpaajahoidon jälkeen, jos non-Hodgkin-lymfoomaa on vielä jäljellä, kasvainmassaa on diagnosointihetkellä paljon tai uusiutumisen riski on suuri.\nKilpirauhasen alueelle annettu sädehoito aiheuttaa usein kilpirauhasen vajaatoimintaa.\nHidaskasvuiset eli harvoin pysyvästi parannettavat non-Hodgkin-lymfoomat ovat luonteeltaan pitkäaikaissairauksia. Niiden hoito suunnitellaan sellaiseksi, että se vähentää oireita ja parantaa sairastuneen elämänlaatua.\nHidaskasvuiset non-Hodgkin-lymfoomat voivat pysyä pitkiä aikoja paikoillaan ilman hoitoa. Jos sairaus on todettaessa levinnyt laajalle, tautimassa on vähäinen eikä sairaus aiheuta oireita, hoidoksi riittää seuranta. Pieni osa potilaista pysyy oireettomina ilman hoitoa jopa kymmenen vuotta. Oireita hoidetaan vasta, kun niitä ilmaantuu.\nBiologiset hoidot perustuvat kehon omien puolustusmekanismien käyttämiseen syövän hoidossa ja muiden hoitojen haittavaikutusten vähentämisessä. Hoidot voivat tehostaa, kohdistaa tai palauttaa kehon luonnollisia suojautumiskeinoja.\nBiologisiin hoitoihin kuuluvat monoklonaaliset vasta-aineet, radioimmunoterapia, interferonit, rokotteet, geenihoidot ja antiangiogeneesihoidot. Lymfoomien hoidossa käytetään yleisimmin rituksimabi-nimistä vasta-ainetta.\nRituksimabin vaikutus kohdistuu suoraan imusoluihin, jolloin sen teho saadaan paremmaksi ja haittavaikutuksia esiintyy vähemmän. Rituksimabi tunnistaa lymfoomasolun pinnassa olevan CD20-antigeenin. Rituksimabi sitoutuu antigeeniin, minkä jälkeen se käynnistää elimistön omat puolustusmekanismit ja ohjelmoidun solukuoleman. Vasta-ainehoito myös parantaa solunsalpaajahoidon tehoa.\nRituksimabia annostellaan tiputuksena joko viikoittain tai kolmen viikon välein. Sen haittavaikutukset ovat vähäisiä solunsalpaajahoitoon verrattuna.\nSädehoito on Hodgkinin lymfooman perinteinen ja tehokas hoitomuoto. Nykyisin hoito aloitetaan solunsalpaajilla, joita tarvittaessa täydennetään sädehoidolla.\nSolunsalpaajia käytetään, vaikka kasvain olisi pieni. Sen ansiosta voidaan käyttää aiempaa pienempää sädehoitovolyymiä ja pienempiä sädeannoksia, mikä pienentää sädehoidon haittoja ja mahdollisten uusien syöpien riskiä.\nPaikallisessa Hodgkinin lymfoomassa käytetään ABVD-solunsalpaajayhdistelmää (doksorubisiini, bleomysiini, vinblastiini, dakarbatsiini). Hoito ei edellytä vuodeosastolla oloa. Hoito kestää 2-4 kuukautta. ABVD-hoito voi heikentää hedelmällisyyttä joksikin aikaa hoidon jälkeen mutta nuoren ihmisen hedelmällisyys palautuu melko hyvin noin kahden vuoden kuluessa.\nLevinneen Hodgkinin lymfooman hoitona käytetään puolestaan usein ABVD- tai BEACOPP-solunsalpaajahoitoa. Hoito kestää 6–8 kuukautta. BEACOPP voi olla jonkin verran tehokkaampi kuin ABVD-hoito, mutta se aiheuttaa enemmän haittoja ja voi aiheuttaa hedelmättömyyttä. Lisäksi siihen liittyy suurentunut riski sairastua toiseen syöpään vuosien kuluttua hoidosta.\nUsein hoitoa täydennetään sädehoidolla.\nUusiutuman solunsalpaajahoito: Intensiivihoitoa voidaan käyttää ensimmäisen uusiutuman hoitona. Siinä pyritään parantamaan lymfooma pysyvästi suuriannoksisella solunsalpaajahoidolla.\nSuurten solunsalpaaja-annosten antaminen on mahdollista siten, että potilaan omasta verestä otetaan ennen hoitoa talteen luuytimen kantasoluja, jotka palautetaan intensiivihoidon jälkeen (autolohinen kantasolusiirto). Tämä tukihoito auttaa potilasta puolustautumaan tulehduksia vastaan tilanteessa, jossa solusalpaajat ovat väliaikaisesti lamauttaneet potilaan luuytimen valkosolutuotannon ja potilas on vaarassa sairastua hengenvaarallisiin tulehdustiloihin. Joskus kantasolusiirtohoito toteutetaan luovuttajan kantasoluilla (allogeeninen kantasolusiirto).\nSädehoidossa käytetään suurienergistä säteilyä, jonka avulla tuhotaan syöpäsoluja ja pienennetään kasvaimia. Sädehoito tehoaa hyvin Hodgkinin lymfoomaan, mutta yleensä sitä käytetään vasta solunsalpaajahoidon jälkeen. Erityisesti laajoissa taudeissa sädehoitoa voidaan antaa suurimman kasvainmassan alueelle solunsalpaajahoidon jälkeen.\nUusiutuman sädehoito: Jos Hodgkinin lymfooman uusiutuma on pieni ja paikallinen, sen hoidoksi voi riittää sädehoito.\nSädehoito aiheuttaa aina myös haittoja. Se voi vaikuttaa luuytimeen ja vähentää tilapäisesti verisolujen tuotantoa.\nBiologisiin hoitoihin kuuluvat monoklonaaliset vasta-aineet, radioimmunoterapia, interferonit, rokotteet, geenihoidot ja antiangiogeneesihoidot. Niitä kutsutaan myös täsmälääkkeiksi. Uusiutuneen Hodgkinin lymfooman hoitoon voidaan käyttää brentuksimabivedotiinia, joka on solunsalpaajan ja CD30-pintamerkkiaineen vasta-aineen yhdistelmälääke.\nSeurannan avulla varmistetaan, että hoidettu potilas voi hyvin. Ensin seurataan voinnin paranemista, hoidon mahdollisia sivuvaikutuksia ja sairastuneen psyykkistä hyvinvointia. Tarvittavat tukihoidot valitaan ja potilas ohjataan tarvittaessa kuntoutukseen. Seurannan tarkoituksena on myös huomata lymfooman mahdollinen uusiutuminen.\nLymfooman seurannan tavoitteena on todeta mahdollisimman varhain ne uusiutumat, jotka on vielä mahdollista hoitaa parantavasti. Suurin osa uusiutumista huomataan potilaan oireiden tai kliinisen tutkimuksen perusteella. Kliinisen tutkimuksen lisäksi seurannassa käytetään verikokeita ja tarpeen mukaan tehtäviä kuvantamistutkimuksia.\nSädehoitoa saaneiden seurannassa kiinnitetään huomiota kilpirauhasen toimintaan, jos kilpirauhanen on ollut sädekentässä. Rintojen mammografia- ja kaikukuvantaminen on syytä aloittaa viimeistään kymmenen vuoden kuluttua hoidosta, jos potilas on saanut sädehoitoa rintarauhasen alueelle. Tupakanpoltto on erityisen vaarallista, jos sädehoitoa on annettu keuhkokudoksen alueelle.\nOsa lymfoomista etenee hyvin hitaasti, ja uusien hoitomuotojen avulla on voitu hidastaa myös aggressiivisempien tautimuotojen etenemistä. Non-Hodgkin-lymfoomaa sairastavien potilaiden elossaololuvut ovat parantuneet koko ajan, sillä kuolleisuus tautiin on laskenut 2000-luvulla uusien hoitomuotojen ansiosta. Myös Hodgkinin lymfoomien hoitotulokset ovat erinomaiset.\nLymfooman ennuste on nykyisin hyvä. Valtaosa alle 60-vuotiasta potilaista paranee, mutta yli 60-vuotiaiden potilaiden ennuste ei ole aivan yhtä hyvä.\nJavanainen M, Jyrkkiö S. Lymfoomapotilaan opas. Helsinki: Suomen Syöpäpotilaat ry, 2014.\nArtikkelin asiasisällön on tarkistanut syöpätautien erikoislääkäri, dosentti Sirkku Jyrkkiö.\nLymfoomapotilaan opas: Suomen Syöpäpotilaat ry on julkaissut maksuttoman oppaan lymfoomaa sairastaville (http://www.syopapotilaat.fi/potilasoppaat/lymfoomapotilaan-opas/)\nLymfooma-potilasverkosto: Suomen Syöpäpotilaat ry ylläpitää Lymfooma-potilasverkostoa (http://www.syopapotilaat.fi/verkostot/lymfooma-potilasverkosto/)


tulliblockparty.com - Festivaalit Suomessa ja ulkomailla\nLeave a Comment on Kesämeininkiä Helsingissä\nMikäpä olisi sen parempi paikka viettää kesää kuin rakas pääkaupunkimme Helsinki? Ymmärrämme kyllä miksi tämä (Helsinki) ei olisi ensimmäinen vastauksesi yllä esitettyyn kysymykseen, sillä muitakin paikkakuntia toki Suomessa on olemassa,…\nHelsinki on maamme pääkaupunki eikä suotta. Yhtään väheksymättä muita rakkaita ja hienoja kaupunkejamme, on vaikea vetää vertoja Helsingin tapahtumille sekä yöelämälle. Toki tämä varmasti on osittain seurausta myös siitä, että…\nLeave a Comment on Blockfest\nBlockfest-tapahtuma on hiphopkulttuuriin ja musiikkiin painottunut kesätapahtuma, jonka esiintyjinä on nähty niin kotimaisia kuin ulkomaisiakin artisteja. Esiintyjinä ovat olleet esimerkiksi Fintelligens, Cheek ja JVG. Mukana nähdään kuitenkin suomalaisten artistien lisäksi…\nLeave a Comment on Kalliossa tapahtuu – tule mukaan parhaisiin korttelijuhliin!\nKallio Block Party on kaupunkikulttuuria parhaimmillaan! Kaikenikäisille sopiva täysin ilmainen tapahtuma järjestetään jo yhdeksättä kertaa elokuun ensimmäisenä lauantaina 3.8.2019 Kallion kortteleiden suojissa. Katujuhla on täynnä elävää musiikkia, mahtavaa ruokaa ja…\nLeave a Comment on Woodstock – Kolme päivää rauhaa ja musiikkia\nPopulaarimusiikin maailmassa tuskin on legendaarisempaa festivaalia kuin Woodstock vuodelta 1969. Woodstockin festivaalia on kutsuttu tapahtumaksi, joka määritti yhden sukupolven. Festivaalia ei voi ymmärtää ilman, että tietää yhteiskunnallisen kontekstin. Vuonna 1969…\nFestarit kuuluvat monen kesään kuin nenä päähän, eikä ihmekään, sillä eihän mikään kesäaktiviteetti voisi olla viihdyttävämpi kuin kavereiden ja tuhansien muiden kanssajuhlijoiden kanssa lämpimänä kesäiltana jaettu aika, joka jatkuu pitkälle…\nLeave a Comment on Suomen suurimmat festarit\nAuringon palatessa Suomeen loppukeväästä, koko kansa lähtee ulos kodeistaan juhlistamaan kesää ja lämpöä. Tästä syystä kesä onkin Suomessa festareiden kulta-aikaa. Suomesta löytyy paljon erilaisia kulttuuri- ja taidefestivaaleja, jotka kutsuvat tutustumaan…


Uutinen - Mihin hallitus kannustaa?\nMihin hallitus kannustaa?\nKolumni Uutispäivä Demari 24.4.2007\nPorvarihallituksen visiona on Vastuullinen, välittävä ja kannustava Suomi. Hallitusohjelmapaperissa avataan jonkin verran vastuullisuuden ja välittämisen sisältöä, mutta kannustavuuden sisällöstä ei juuri puhuta.\nMinkälaisesta kannustamisesta on kyse? Keitä erityisesti kannustetaan ja miten? Mikä merkitys rahalla on kannustamisessa? Otetaan jostain rahaa pois vai annetaan johonkin lisää rahaa? Kuinka paljon keppiä, kuinka paljon porkkanaa on tarjolla?\nEnnen vanhaan lapsia saatettiin opettaa uimaan niin, että lapsi pantiin laiturin nokasta veteen selviytymään omillaan. Uskottiin, että tuollainen malli on kannustava. Lapsi joutuu kuolemanhätään ja tilanne kannustaa häntä keksimään selviytymiskeinot. Hätä keinot keksii ja fiksu, innovaatiokykyinen lapsukainen oppii uimaan, ajateltiin. Jotkut oppivat, jotkut traumatisoituivat. Ehkä joku pääsi hengestäänkin.\nKannustaminen tarkoittaa sitä, että yritetään lisätä ihmisen motivaatiota, halua ja innostusta toimintaan. Kannustamisesta onkin eniten hyötyä siellä, missä ihmisellä on hyvä toimintakyky, mutta motivaatio puuttuu. Jotta kannustaminen voisi onnistua, on välttämätöntä, että ollaan myös aidosti kiinnostuneita ihmisten toimintakyvystä. Jos koululaisella on lukihäiriö tai vakava hahmotushäiriö, ei häntä auta se, että häntä kannustetaan tekemään läksyt paremmin. Lapsi masentuu ja hänen toimintakykynsä heikkenee entisestään, kun hän ei onnistu ankarasta yrittämisestä huolimatta. Lapsi pääsee eteenpäin vasta, kun opettaja havaitsee lapsen oppimisongelman ja lähtee hakemaan asiantuntija-apua. Jos välittäminen puuttuu, ei kannustamisestakaan ole apua.\nUusi hallitus sanoo toteuttavansa sosiaaliturvauudistuksen niin, että ykköstavoitteena on työn kannustavuuden parantaminen. Työn kannustavuuden parantamiseen sosiaaliturvauudistuksen yhteydessä on nähdäkseni kolme keinoa: työstä poissa olevien ihmisten sosiaaliturvaetuuksien heikentäminen, palkkojen korottaminen tai palkkaverotuksen keventäminen. Kun hallitus ohjelmassaan toteaa, että ”työelämän ja sosiaaliturvan uudistusten tavoitteena on taata kaikille riittävä ja aukoton sosiaaliturva” näyttää selvältä, että hallituksen kannustamiskeinot ovat palkkojen korottaminen ja verojen keventäminen. Kaikkea hyvää tälle hankkeelle!\nYleisen kannustavuuden kannalta tärkeintä eivät kuitenkaan ole palkkojen korotukset tai verojen kevennykset. Ihmisiä motivoi ja innostaa eniten se, jos he voivat riittävästi ennustaa tulevaisuuttaan. Kannustavuuden kannalta ratkaisevaa on, että ihmisille syntyy käsitys siitä, että he omilla toimillaan voivat parantaa olojaan ei vain tällä hetkellä vaan myös kestävästi. Ratkaisevaan asemaan tulee työelämän laatu: kokemus reiluudesta, oikeudenmukaisuudesta, tasa-arvosta ja inhimillisyydestä. Ratkaisevaa on se, miten yksilön elämä otetaan huomioon työelämän muutoksissa. Miten muutosturvaa kehitetään, millaista on työnantajan ja työntekijän yhteistoiminta muutostilanteissa.\nKoulutus on työn ohella parasta sosiaaliturvaa. Niin yleissivistävä kuin ammatillinenkin koulutus lisäävät yksilön toimintakykyä ja halu toimia itsensä, läheistensä ja koko yhteiskunnan hyväksi. On kehitettävä koulutusta kaikilla tasoilla niin, että jokainen voi kokea koulutuksen mielekkäänä henkilökohtaisen kehittymisen ja oman elämän hallinnan kannalta. Yksilöiden ja kotien riittävään perusturvan tasoon tarvitaan paitsi aineellista hyvää myös riittävä henkinen turva. Henkinen turva ei synny siellä, missä perusturvaa kehitetään niin, että keppi tulee porkkanaa tärkeämmäksi.


Näin työpäivä on juuri alkanut. Tarkistat sähköpostit, uudet blogisi kommentit, vastaat kaikille ja sen jälkeen aloitat jo kirjoituksia kaikenlaisista aiheista. Samalla luomasi AdSense lähettää postia rahojen tilityksistä pankkiisi. Rahaa tulee silloinkin kun nukut kauniita unia. Lopulta huomaat, että tänään on varaa valkoiseen maastopyörään kunnon fillariliikkeestä. AdSensella nimittäin tienaa aina. Sillä tienaa niin paljon, että voit jäädä varhaiselle eläkkeelle ja nauttia vihdoin elämästäsi ilman jatkuvia kiireitä.\nNiin, sivupalkin isot mainokset jotka kalastavat sinulle rahaa ollessasi hierojalla, totta? Näin sitä itse ajattelin, kunnes huomasin piakkoin, että mainoksilla ei tänään tienaa. AdGuard on hyvin suosittu ja blogini liikennöintimäärä ei ole niin suuri, että pääsisin tällä vielä kuuhun matkaamaan. Koen, että tällä hetkellä ei ole järkeä lähettää harvinaisia lukijoita mainoksen kautta muualle tonnikalapurkin tähden. Pyjamassa bloggaaminen aamuin illoin on täysin mahdotonta ja tämän voin paljastaa.\nEn voi olla paljastamatta sitä, että kun aloitin tämän blogin kesäkuussa 2014, himoitsin mainonnasta. Luulin, että pääsisin sillä kuuhun tai vähintään Uuteen-Seelantiin. Googlen mainonnasta, joita kaikki bloggaajat ihailevat, koska jotkut elävät mainonnasta vapaata elämää. Niin täälläkin, koska selaimesta löytyy ilmainen AdGuard-mainosesto. Estot ovat yleistyneet, joten mainonnalla tein parhaimmillaan muutaman euron kuukausitilin blogissa. Ei maksa vaivaa myydä lukijoille pikalainoja sivupalkissa.\nMoni tavallinen ihminen uskoo siihen, että jos aloitat blogin ja lisäät mainontaa, voit unohtaa päivätyöt. Väärin. Blogeilla ei nykyään tienaa, mutta jotkut silti pystyvät siihen, jos tekevät sen suurille massoille.\nEn itse hae blogillani massoja, koska haluan tehdä tätä rakkaudesta kirjoittamiseen. Tästä syystä en esimerkiksi tee yhteistyössä tehtyjä kirjoituksia lainkaan. Haluan säilyttää blogini omanlaisena.\nOlen siinä pisteessä, että jos mainokset häiritsevät minua, en häiritse mainoksilla lukijoita.\nBlogissani oli AdSensen mainoksia vain muutaman kuukauden ajan. En täysin vastusta ideaa, mutta Googlen kanssa saa olla tosiaan todella tarkkana. Vaikka Google hyväksyy sinut ohjelmaan Bloggeria käyttäen, vaatimustaso nousee heti, kun hommaat oman verkko-osoitteen. Googlen suursilmissä olet silloin jo eri ryhmää ja teidän on haettava ohjelmaan uudestaan. Mainokset lakkaavat näkymästä heti, koska hyväksyntä ohjelmaan tuli vanhalle Bloggerin ilmaiselle osoitteelle. Nyt on sentään oma.\nMoni uskoo ihmeisiin. Pidin erästä blogia teinivuosina ja aikuistuessa muutaman vuoden ajan. Silloin mainosesto oli harvojen herkkua ja esimerkiksi vuonna 2009 mainoksilla tienasi helposti kymppejä kuukaudessa. Blogini kävijämäärä nyt nousee jatkuvasti, mutta jostain syystä tuotto ei kasva samassa suhteessa. Vaikka kuinka yritän löytää syyn esimerkiksi Googlen analytiikasta, ahdistun liikaa. Tästä syystä päätin poistaa niin AdSensen kuin Analyticsin käytöstä tässä blogissa. Ei maksa yritystä.\nKäytän ohjelmaa vain lokakuusta ja kokemukseni ovat seuraavat. Jätä nyt väliin. Kuukaudessa tienasin keskimäärin kaksi euroa, ja vaikka sillä kattaa sen työn, ei sillä ainakaan rikastu. Toisaalta AdSense ei ole hyväksynyt minua ohjelmaan tällä uudella verkko-osoitteella. Syytä he eivät ole kertoneet, mutta osasivat sentään linkittää ohjelman sääntöihin. Androideja tekevä Google alkaa olla niin suuri firma, että heillä on varaa valita asiakkaat. Jos lähikauppa tekisi niin, paikan tulevaisuus olisi harmaa.\nAdSense-hyväksyntä tuli vasta, kun lähetin tarkastuspyynnön uudelleen käsiteltäväksi. Saatat silti menestyä paremmin, jos jätät hakematta koko AdSenseen uutena bloggaajana näistä syistä.\nMies bloggaa Chromebookillaan kahvilasta\n1. Mainokset maksavat tonnikalaa. Yksi mainoksen klikkaus voi johtaa suureen kertasummaan. Tämä summa tuntuu kuitenkin äkkiä pieneltä aikana, jona kaikilla on AdBlock, uBlock tai vastaava. Tätäkin blogia selailee kuukausittain noin 500 uniikkia kävijää. Heistä ehkä muutama on päätynyt johonkin mainokseen. Kaksi euroa kuukaudessa siitä, että sivu latautuu hitaammin, kävijöitä katoaa ja sinulla on varaa kahteen ylimääräiseen tonnikalapurkkiin kuukaudessa ei maksa sitä pienintäkään vaivaa.\n2. Mainokset vievät lukijat. Lukijoita katoaa toki linkeistäkin, mutta ulkopuoliset linkit voi aina laittaa avautumaan uuteen ikkunaan juttuja naputellessa. AdSense avaa mainokset usein samaan ikkunaan, ja vaikka selaimessa on paluunappi, harva sitä enää käyttää. Ajattele sitä itse. Uusi ihminen tulee blogiisi hakukoneen kautta, mutta mainos vie tämän huomion. Koska artikkeli käsittelee tornituuletinta, hän meneekin saman tien lukematta tornituulettimien nettikauppaan. Juuri nyt olet menettänyt lukijan.\n3. Mainokset varastavat huomion. Vaikka estoja on, ymmärrän täysin mistä on kysymys. Mainonnan tarkoitus on tehdä mainos kiinnostavammaksi kuin itse sisältö. Lehdissä merikala tulee silmille, ja itse juttu jää helposti taka-alalle. Asia on juuri näin myös verkossa. Jos mainosbanneri vie käyttäjän kaiken huomion, lukija voi klikata sitä ja lähteä pois, tai pitää mainosta jopa ärsyttävänä. Haluatko pettyneen lukijan, mutta vain siksi, että hän koki mainoksen liian ärsyttävänä tai jopa täysin loukkaavana?\n4. Et tiedä mitä mainostat. Yksi syy mainonnan poissaoloon blogeissa on Googlen mainoksiin liittyvä salaisuus. En yksinkertaisesti tiedä mitä mainostan nukkuessani. Pidin myös asiattomana sitä, että minimalismiin liittyvissä artikkeleissa mainostettiin minulle Bank Norwegianin lainaa. Juttuni, joka kehottaa kuluttamaan vähemmän, Google mainostaa lainoja. Lainoja, joilla saa enemmän. Minulla ei ollut mitään tietoa millaisia mainoksia joku toinen näkee blogissani. En voinut tähän vaikuttaa.\n5. Mainokset hidastavat blogia. Mainonta on täynnä monia skriptejä ja upeaa seurantaa. Tämä kaikki hidastaa sivuja blogissasi. Joidenkin arvioiden mukaan ihmiset eivät enää jaksa odottaa älypuhelimien aikakaudella ja keskimäärin sivun lataus liian pitkään karkottaa käyttäjät. Jos sivustosi latautuminen lähes kokonaan kestää nopealla 4G- tai kuituyhteydellä yli kolme sekuntia, on aika toimia. Poistamalla mainokset blogi nopeutuu huomattavasti — jopa parilla sekunnilla! Tämä vaikuttaa lukuaikaan.\n6. Vaihdat lukijoita sentteihin. Vaikka ajatellaan, että mainoksilla tienaa hyvin, kukaan ei sano sinulle totuutta. Myyt raskaalla työllä saatuja lukijoita senteillä Giganttiin, autolainaan, tai vakuutusfirmaan. Eivät nämä firmat turhaan sentään mainosta, he haluavat asiakkaita, ja sinä tarjoat heitä vain tikkarin hinnalla? Minusta tässä saisi vaatia enemmän. Pieni artisti ei tosiaan muutenkaan tienaa AdSensellaan klikkeihin perustuvalla maksutavalla. Pitäisikö mekanismi muuttaa näyttöpohjaiseksi mainonnaksi?\nNäyttö rikki? Onneksi on lainapalvelu. Selasin nettiä hetken ilman estoa\n7. Leiska muuttuu sekavaksi. Ottaessasi mainoksia, voit jotenkin näihin vaikuttaa. Voit vaihtaa värejä, kokoja ja sitä onko mainoksissa vain selkeää tekstiä. Kuvamainoksia kuitenkin suositellaan jatkuvasti. Jälkimmäinen mainos on kaikkein häiritsevin ja voi tehdä leiskasta lapsellisen. Kuvittele sitä ihan itse: leiskassa on lapsen tekemä mainos. Joka ei ole yksinkertaisesti kovin hyvä. Et tosiaan voi mainoksiin vaikuttaa sillä olen nähnyt näitäkin: Olet tänään tuhannes vierailija, osallistu meidän kilpailuun!\n8. Kilpailijat mainostavat aina. Totuus on se, että voit mainostaa kotisohvalta AdSense-verkostossa AdWordsilla. Voit mainostaa blogiasi, kuvagalleriaasi tai jotain aivan muuta. Vaikka näitäkin blogeja on Suomessa jo kymmeniä tuhansia, joillakin voi olla samantapainen blogi kuin minulla. Haluaisinko mainostaa heidän blogeja omassani? Jos sinulla onkin oma yritys, haluatko mainostaa firmasi sivuilla toisia firmoja, jotka voivat haalia asiakkaita päivästä toiseen ja vielä ihan tietämättäsi kun nukut?\n9. Googlen politiikka suosii isoja. Iso firma ja on varaa valita. Monien tilanteesta näkee hyvinkin sen, että Googlea ei pieni artisti kiinnosta. Eivät hyväksy enää ohjelmaan, koska hommasit oman verkko-osoitteen Bloggeriin. Ainoa tapa näyttää mainoksia, on luopua verkko-osoitteesta ja käyttää Blogspot-osoitetta. Google määrittelee sen, kuinka sisältöäsi tuotat. Jos olet pieni artisti, iso Google punnitsee blogiasi ehkä tarkemmin. Täällä olen kehittyvä artisti ja haluan kehittyä artistina ilman sääntöjä.\n10. Laatusisällön tuottaminen ei johda rahavirtaan. HD-laadulla ei saa suuria käyttäjien virtoja. Sinun täytyy kirjoittaa tyhjänpäiväisiä uutisia, mitä Lady Gaga teki eilen TV:ssä, ja kuka oli vain viikko sitten yläosattomissa päätynyt eroon. Sinulla pitäisi olla oma Iltalehti, että voisit saada mainoksillasi rahaa. YouTubessa tilanne on täysin sama. Pieni artisti ei elä kanavallaan. Pieni suuri blogiartisti ei saa edes kahvipakettia kuukaudessa. En suostu kirjoittamaan täydellistä roskaa, kymmenesti päivässä.\n11. Tulet ajattelemaan vain tuottoa. AdSense voi vaikuttaa jopa väsyttävältä, sillä aikamme menee ihan tolkuttomasti tarpeettomiin asioihin. Sen sijaan, että mietit nyt kuinka kehittää blogiasi, mietit kuinka nostaa sitä rahavirtaa. Vaihdat mainoksien tyyppejä, kokoja ja värejä ja mikään ei toimi. Viikon päästä vaihdat jopa leiskan ja toisella viikolla kokeilet mainoksia eri paikoissa. Saatat huomata lisätuottoja, mutta samalla ihmettelet miksi kävijävirta pienenee. AdSense palkitsee rahan sijasta stressillä.\n12. Lukijasi velkaantuvat lisää. Ota esimerkiksi Ilta-Sanomat, joka kalastelee uutisilla ihmisiä, jotka ovat rikkoneet luurin näytön hevosen hampaissa, venäläisessä vessanpöntössä tai ruohonleikkurissa. Samalla kyseiset ihmiset ovat pakotettuja näkemään mainoksen lainasta, jolla saa uuden puhelimen velaksi. Pidän sitä itsekkäänä, että myydään lukijoille lisää velkaa tai lisää vakuutuksia näiden varalta. Mietitään lehtitalon tuloa, ei sentään lukijoita, joten lukijani eivät tule mainoksia näkemään täällä.\nLaittamalla mainoksia tuotat maailmaan tällaisia ihmisiä\nEn ole vakuuttunut AdSensesta ja mielestäni vuoden 2010 aikana se toimi paremmin. Silloin sillä vielä tienasi kahvipaketteja kuukausittain. Enää voit vain uneksia siitä. Netissä rahan teko on toisenlaista nyt. Nyt kannattaa myydä omaa osaamista netissä. Blogi voi olla eräänlainen mainoskanava sille. Jos pidät tekniikkaan liittyvää ihmeblogia, saatat olla parempi ihminen, jos myyt mainostilaa itse ilman välikäsiä. Miksi suosia Googlea ja antaa sille tilaa. Google tekee jo paljon rahaa meidän tiedoilla.\nEn ole missään nimessä sanomassa sinulle, että on aika poistaa mainokset. Jos et kuitenkaan näillä tienaa kunnolla, mainokset voivat kääntyä jo itseään vastaan. Sitten kun alat tienata kunnolla, saatat haaveilla suuremmista summista rahaa ja tuolloin vaarana on sisältösi heikkeneminen. Hilloahan ei tosiaan saa asialla, muuten Iltalehti olisi tänä päivänä rahaton. Blogger on lisäksi ilmainen, joten sen kustannukset ovat katettu, ilman tuloja mainoksista. Miksi ärsyttää hyviä lukijoita bannereilla?\nYhdeksän euroa vuodessa omasta osoitteesta on pieni raha, kuka tahansa meistä pystyy siihen. Jos et kykene, niin Bloggerin ilmainen verkko-osoite ei köyhdytä, ei sitten yhtään! Totuus on, että nykyään tienaa enemmän panttipulloja keräämällä kuin AdSensesta. Riitti, kun kävelin tunnin ajan Tampereen keskustasta maisemareittiä Epilään, niin löytyi rahanarvoisia metalleja ja muoveja jopa viiden euron edestä. Suosittelen kokeilemaan, ennen AdSensea blogissa, näin saat myös ympäristön siivottua!\nEi tällä menolla sentään tule päivätyöstä irtisanouduttua, mutta olihan siinä maisemia. Sekä tietystipä pientä lisätienestiä kesäisen päivän kunniaksi. Seuraavaa odotellessa, niin voi kokeilla tätä samaa!\nYhteenveto: asenna AdGuard ja nauti mainoksettomasta netistä\nTässäpä tämä AdSense. Firma, joka käyttää tietojasi mainontaan. Jos tykkäät LVI:stä, saatat saada LVI-mainoksia. Jos tykkäät ruoasta, saatat saada ruokaan liittyviä mainoksia. Käytettyäni 4G-nettiä ilman mainonnan estoa päivän, huomasin todellisuuden, minkä takia esto-ohjelman asensin. Nettikokemus ilman mainoksia on niin paljon selkeämpää ja nopeampaa, että aikaa ja rahaa on jäänyt nyt elämiseen, ilman kalliita uutuustuotteita lompakkoa rokottamassa. Osta sinä AdGuard, se ei maksa mitään!\nAdGuard voi olla elämäsi paras ostos. Maksutta, minkä ansiosta iloitset velattomasta elämästä tänään. Uudet farkut eivät mainosta kaiken aikaa itseään, etkä näin ollen joudu menemään luottojen puolelle, jota et edes välttämättä ottaisi näkemättä kyseistä mainosta alkuunkaan. Elän hyvää velatonta elämää vuokrayksiössä tuvalla ja sisimmässäni toivon sitä samaa sinullekin. Velaton elämä on parasta elämää ja ilman mainoksia ei pää mene sekaisin tarpeettomasta tiedosta. Lähde hetimmiten lähiluontoon.\nFrugalistina en tiedä mitään tämän parempaa kuin mainokseton blogi, tavaraton koti ja lomaton loma. Mikäli et ole veloissa, selain ei pursua mainontaa, voit lomailla joka päivä. Lomailet paljon näkemättä mainoksia, lisävelkaa, rikkinäisiä stressisuhteita rahaan ja puolisoosi. Mikä parasta alat näyttää omille lapsillesi sen, että ilman ylimääräistä rahaa voi elää onnellista elämää. Elämää, josta sinun ei tarvitse lomailla Thaimaassa taikka Pariisissa. Onkohan tässä sellaista laatuelämää, joka vapauttaa aikaasi?\nJos olet bloggaaja, suosittelen sitä. Älä kiusaa lukijoitasi mainoksilla. Se voi olla jopa halpamaista, vain muutaman ylimääräisen tonnikalapurkin takia kuukaudessa. Saatat menettää lukijoitasi. Teema onkin parhaimmillaan ilman mainosyksiköitä. Bloggaajana jaksat paremmin, jos aikasi ei kulu siihen, että mietit kuinka tienata vain lisää. Ylimääräinen aika palautuu energiana kirjoittamiseen tai lähimetsässä rentoutumiseen. Jos kuitenkin haluat antaa mainonnalle mahdollisuuden, älä odota sentään liikaa!\nUnohda tämä AdSense ja lähde uimaan rannalle — tulen mukaan kanssasi nauttimaan kesästä. Blogilla maastopyörän maksaminen oli nimittäin unta, usko jo. Jos kuitenkin luet vielä tätä, olet hereillä. Liity ihmeessä AdSenseen, mutta vasta sitten kun olet valmis. Jos saat palkkioksi tonnikalaa, mieti lisää.\nTämä rikastuminen muilla poluilla kuin blogissa voi tapahtua nopeastikin, jos uskot unelmiin.\nTutki lisää AdSense Bloggaaminen Blogger Internet Raha ja säästäminen


50 uutta liikennemerkkiä, vähimmäisnopeus, pyöräilijöille takavalo – uusi liikennelaki tulee voimaan tänään | Uutissuomalainen | Keski-Uusimaa\nUutissuomalainen 1.6.2020 1:04\nUusi liikennelaki tuo muutoksia myös pyöräilijöiden sääntöihin. Teemu Salonen / LEHTIKUVA\nSuomessa astuu tänään voimaan uusi tieliikennelaki. Edellinen, vuodelta 1981 peräisin oleva laki on päivitetty nykypäivään.\nLaki muun muassa korvaa lievistä liikennerikkomuksista annettavat rikesakot kiinteän suuruisilla liikennevirhemaksuilla. Päiväsakkojen määrääminen jää yhä mahdollisuudeksi vakavissa rikkomuksissa.\nLaki tuo myös mukanaan noin 50 uutta liikennemerkkiä, ja myös monet vanhat merkit saavat kasvojen kohotuksen. Yksi uusista merkeistä asettaa tielle vähimmäisnopeuden, jota hiljempaa ei saa ajaa, ellei liikennetilanne niin edellytä.\nEsimerkiksi useampikaistaiselle tielle risteyksestä liityttäessä kaistalla ei enää ole väliä, kunhan liittyessä ottaa huomioon muun liikenteen. Taajamassa auton saa jatkossa pysäköidä myös tien vasemmalle puolelle.\nJatkossa alle kolmevuotiasta lasta ei saa kuljettaa ilman turvaistuinta. Asia täytyy ottaa huomioon esimerkiksi taksilla matkatessa.\nUseampia muutoksia pyöräilijälle\nPolkupyörissä täytyy kesäkuusta lähtien olla punainen takavalo etuvalon lisäksi hämärällä tai huonon näkyvyyden oloissa.\nSuurimpia muutoksia pyöräilijälle on kuitenkin se, miten väistämisvelvollisuus merkitään risteyksissä. Vanhan lain mukaan suojatien yhteydessä olevalla pyörätien jatkeella tietä ylittävän pyöräilijän on väistettävä tiellä suoraan ajavia autoilijoita. Uuden lain tultua voimaan pyörätien jatkeiden kohdalla autoilijoille tulee väistämisvelvollisuus, joka merkitään kolmiolla, stop-merkillä tai uudella pyöräsuojatiestä kertovalla liikennemerkillä.\nJos suojatien kyljessä ei kulje pyörätien jatketta, tietä ylittävän pyöräilijän on väistettävä autoja vanhaan tapaan. Tulevaisuudessa pyörätien jatkeen näkeminen siis kertoo pyöräilijöille, että heillä on etuajo-oikeus autoihin nähden, ja autoille asiasta kerrotaan erillisillä liikennemerkeillä.


Silmiesi ilona: Suuret ostokset ja kontrastinen asu\nEilen aamulla lähdin yliopistolle tämän näköisenä jättämään graduani tarkastukseen. Taisi olla vielä unihiekkaa silmissä ja lisäksi jostain syystä hiukseni näyttävät punertavilta, mutta onneksi tarkoitus onkin kuvata asuani.\nNahkahameen kanssa tulee helposti vähän halpa olo, joten ajattelin yhdistää siihen kontrastia tuomaan viktoriaanisen röyhelökauluspaidan.\nKauluspaita: Asos / kirppis\nYliopistolta kävelin kaupungille tarkoituksena palkita itseni ostamalla ihan mitä haluan, hinnasta välittämättä. Ilmeisesti mie en olekaan niin materialistinen, kun olen pelännyt, sillä ostokseni olivat kaikkea muuta kuin suuret!\nPantteri/leopardihanskat 3e H&M:ltä. Ekologinen omatuntonikaan ei soimaa, koska olin todella uusien hanskojen tarpeessa, edellisten hajottua lopullisesti.\nHei, miksi sulla on aina samasta asusta noin monta kuvaa? Kuvat ovat kaikki samanlaisia ja samasta suunnasta lähes tulkoon samasta asennosta, yksi kuva per asu olisi varmaan ihan riittävä. Blogiasi on muuten mukava lukea, mutta kuvien takia vaivalloista.\nAnonyymi: Kiitos asiallisesta kommentistasi. :)\nOlet varmasti ihan oikeassa, että vähempikin määrä asukuvia riittäisi. Sitä en vain oikein ymmärtänyt, että miten kuvat voi tehdä lukemisen vaivalloiseksi? Eikö voi vain scrollata äkkiä ne läpi tms? :) Monessa muussa blogissa on vielä PALJON enemmän asukuvia kuin itselläni, mutta pistän korvan taakse palautteesi.\nKiva kun kävit lukemassa ja kommentoimassa. Mukavaa päivän jatkoa ja tervetuloa uudelleenkin!\nAsujasi on mukava selata, vaikka sinulla näyttääkin olevan aika erilainen maku kuin minulla. Ehkä juuri siksi tykkäänkin selata blogiasi, mutta tosiaan monta kuvaa samasta on ajanhukkaa, vaikka ne voikin scrollata ohi.\nMukavaa on myös lukea juttuja opiskeluistasi, saa vähän inspiraatiota omaankin opiskeluun.\n20. tammikuuta 2010 klo 16.31\nKiitos mukavasta ja kannustavasta kommentistasi. :) Mukava kuulla, että asuja ja blogiani on kiva lukea. Ja erityisen mukava kuulla, että joku tykkää lukea opiskeluistani. Itseäni on nimittäin "pelottanut", että jauhan aivan liikaa niistä ja kyllästytän kaikki jutuillani. :D haha\nTsemppiä myös sinulle opintoihin ja jätähän toistekin kommenttia - oli kyse sitten risuista tai ruusuista!\n30. tammikuuta 2010 klo 20.53


Asa kaataa hallitsevan luokan rakkaudella | Helsingin Uutiset\n8.2.2013 13.25 Päivitetty: 8.2.2013 15.00\nAsa kaataa hallitsevan luokan rakkaudella\nAurinkolasit kuuluvat Asan vakiovarustukseen jopa lumituiskussa. Mies kertoo kieltätyneensä kerran haastattelusta, kun lehti pyysi häntä kuvattavaksi ilman laseja.\nJos rap-muusikko Asa olisi presidentti, moni asia olisi toisin.\n– Ainakaan kukaan ei voisi voittaa 14 miljoonaa nettipokerista. Niillä rahoilla rakennettaisiin kouluja ja palkattaisiin lisää opettajia vuosiksi, mies toteaa.\nSuomen suosituimpiin riiminsylkijöihin kuuluva Asa on vuosien varrella tullut tunnetuksi yhteiskunnallisten asioiden esille tuomisesta. Ei siis ole ihme, että miehellä on sanansa sanottavana Jyväskylässä Äärioikeisto Suomessa -kirjan julkistustilaisuudessa sattuneeseen puukotustapaukseen sekä Suomessa käytävään äärioikeisto- ja äärivasemmistokeskusteluun.\n– Joku on sanonut, että natsit nostaa päätään aina silloin, kun talous rypee pohjamudissa. Tällaisena velkarahan aikana se voi olla valitettavasti väistämätöntä. Ostin kyseisen kirjan itselleni joululahjaksi, mutta en ole kerennyt lukea sitä vielä.\n– Toisaalta en henkilökohtaisesti tahdo lähteä mukaan vallitsevaan persujen dissausleikkiin (pilkkaamiseen). He ovat muistaakseni puhuneet kansanäänestysten lisäämisestä ja kyllä noi EU:n uudet perustuslait kuumottaa mua. Kansanäänestykset olisi mielestäni loogisin tapa saada ihmiset innostumaan politiikasta. Mulla on lisäksi sellainen henkilökohtainen trauma, että vuonna 1995 Suomen kouluissa jaettiin lapsille ”Kyllä EU” -tarroja ja minä raukka liimailin niitä ympäri meidän ostaria.\nAsan riimit kertovat paljon myös elämästä Helsingissä.\n– Omista junnuvuosista kaupunki on muuttunut todella paljon. Mainokset ovat lisääntyneet tuhdisti ja pankit, postit ja apteekit ovat kadonneet kauemmas. Nyt meni Roihuvuoresta viime vuoden lopulla kirjakauppa Kipa, joka oli itselleni pitkään jonkinasteinen merkki lähiömme elävästä elämästä.\n– En mä tahtoisi, että lapset joutuvat matkustamaan Fanta-metrovaunuilla ostoskeskuksesta toiseen. Silti siltä tämä meidän kaupunkisuunnittelu välillä tuntuu. Onneksi eri lähiöiden kyläyhdistykset ovat edelleen täynnä aktiivista sakkia. Toivotaan, että Kalasataman asukkaat järjestävät hyvät kyläjuhlat kaikille, joilla ei ole varaa Flow-lippuihin.\nViime kesänä Asa julkaisi Madeleine-nimisen kappaleen, joka oli serenadi Ruotsin prinsessalle. Humoristisen kappaleen taustalla oli kuitenkin riimittelijän suuri suunnitelma.\n– Minulla on unelma kaataa hallitseva luokka rakkauslauluilla. Ruotsin monarkia on ollut valmis kuolemaan jo vuosia. Sais loppua näytelmä ja Kalle vaihtaa linnansa siirtolapuutarhamökkiin.\n– Kari Peitsamon Kauppaopiston Naiset on itselleni ollut aina suuri ja vallankumouksellinen laulu. Jos rakkaus menee yli rajojen, niin yhteinen hyvä voittaa lopulta. Ymmärrys kulkee rakkauden mukana ja löytää toivottavasti perille, muusikko filosofoi.


Onko hikoilu merkki tehokkaasta treenistä? Asiantuntija kertoo, mitä hiestä voi päätellä | Hiki | HS\nOnko hikoilu merkki tehokkaasta treenistä? Asiantuntija kertoo, mitä hiestä voi päätellä\nKymmenen kilometrin juoksulenkki nostaa useimmilla hien pintaan. Mutta mitä hikoilu kertoo treenin tehokkuudesta tai omasta kunnosta? Entä energian kulutuksesta?Liikuntafysiologian professori Heikki Kyröläinen Jyväskylän yliopistosta vastaa kysymyksiin.Kertooko hiki siitä, että treeni on tehokas?”Ei kerro. Se kertoo vain kuormituksen olevan sellaista, että ihmisen termostaatti alkaa toimia eli lämpöä poistuu kehosta. Yksi tapa on hikoilu.Toisin päin voi sanoa, että jos ei hikoile ollenkaan, niin silloin keho ei kuormitu. Hikoilun ei tarvitse myöskään välttämättä liittyä fyysiseen kuormitukseen. Ihminen voi hikoilla myös sairaana tai levossa. Psyykkinen stressi voi saada ihmisen hikoilemaan.”Onko hikoilu huonon kunnon merkki?”Ei missään tapauksessa. Myös huippu-urheilijat ja varsinkin kestävyysurheilijat hikoilevat usein todella paljon. Aivoissa hypotalamuksessa sijaitseva kehon sisäinen termostaatti toimii heillä nimenomaan tehokkaasti.”Miksi yksi hikoilee samassa treenissä kuin sika, toinen ei ollenkaan?”Taustalla on monta asiaa. Ensinnä tulee mieleen kuntotaso. Toisella on parempi kunto, ja hän pystyy tekemään saman asian pienemmällä kuormituksella ja pienemmällä hikoilulla kuin treenikaveri.Lisäksi hikoiluun vaikuttaa kehon rasvan määrä. Jos on paljon ihonalaista rasvaa, hikoilee enemmän.Sukupuoltenkin välillä on eroja. Naiset hikoilevat vähemmän kuin miehet. Lisäksi isot ihmiset hikoilevat yleensä enemmän kuin pienet.Ikäkin on yksi tekijä. Vanhukset hikoilevat vähemmän kuin nuoret ihmiset.”Miksi yksi ihminen voi hikoilla samoissa treeneissä eri päivinä hyvin eri määriä?”Naisilla vaikuttaa kuukautiskierto: vuodon aikana hikoilussa on jyrkkä piikki. Lisäksi vaatetus, ilman lämpötila, tuuli ja ilman kosteus aiheuttavat vaihtelua.”Palaako hikoillessa enemmän kaloreja kuin silloin, kun hiki ei tule pintaan?”Hikoilu ei yksinomaan kerro siitä, kuinka paljon energiaa treenatessa palaa.”Mistä jälkihiki kertoo?”Siitä, että elimistön neste- ja lämpötasapaino ei ole vielä palautunut suorituksen jälkeen.Jos suorituksesta on riittävä aika ennen suihkussa käymistä, jälkihikeä ei enää tule. Jos taas käy suihkussa heti kuormituksen jälkeen, elimistö ei ole vielä palautunut riittävästi. Jälkihiki tulee siitä, että lämpötasapaino palautuu vielä peseytymisen jälkeenkin.”


Oulun www-sivut 10 vuotta - Viestintä - Oulun kaupunki\nOulun kaupunki/Ajankohtaista/Viestintä/Www-ohjeet/Oulun www-sivut 10 vuotta/\n2004 Oulun www-sivut 10 vuotta\nSuomen ensimmäinen kaupungin ylläpitämä www-palvelu täytti Juhannuksena 2004 kymmenen vuotta. Oulun kaupungin www-sivut saivat alkunsa vuonna 1994, kun innokkaat ja ennakkoluulottomat atk-alan osaajat halusivat edelläkävijöinä tarjota oululaisille uusia ja ajanmukaisia verkkopalveluita.\nwww-palvelun toteuttajiksi pestattiin kaksi kesätyöntekijää ja näiden nuorten osaajien käsissä syntyivät ensimmäiset kaupungin www-sivut. Ne tarjosivat lautakuntien esityslistoja ja päytäkirjoja, opaskarttoja ja kaupunkioppaan, joka koostui Oulun kaupungin perustiedoista ja kuvista.\nJo alkuvaiheessa Oulun kaupunki halusi taata, että www-sivuilta löytyy joka päivä uutta ja päivitettyä tietoa ja sama lupaus pätee edelleen. Nykyisin kaupungin verkkosivuja päivittää noin 80 henkilöä ja sivuston koordinoinista vastaa verkkotoimitus. Oulun www-sivusto koostuu lähes 100 000 sivusta ja vierailuja sivustolle tehdään yli 250 000 kertaa kuukaudessa.\nATK-keskuksen väki totesi jo kymmenen vuotta sitten, että hyvä www-palvelu ei koskaan valmistu - se vain paranee jatkuvasti. Kymmenvuotiaan verkkopalvelun uusia kehitysvaiheita ovat intranetin kehittäminen ja Internet-sivuston uusiminen. Oulun www-sivuista on tullut tärkeä palvelu kuntalaisille ja tavoitteena on tarjota heille uusia sähköisiä palveluja.\nOulun www-sivut 10 vuotta (2004)\nOulun etusivuja vuosien varrelta\nKansainvälinen www-sivuarkisto Wayback machine


Oikeuslaitos ja poliisi: Lehdistötiedote\nTyytymättömyydenilmaisu Ylivieskan-Raahen käräjäoikeuden tulevaan päätökseen\nOikeudenistunto ei täyttänyt oikeudenmukaisen oikeudenkäynnin periaatteita. Oikeudenkäynti perustui esteellisen tutkinnanjohtajan Tapani Tasannon ja esteellisen syyttäjän Esa Mustosen toimintaan, suoranaiseen Ahojahtiin. Käräjätuomari Jaakko Raittila oli erittäin huonosti valmistautunut oikeudenistuntoon. Käräjätuomari Raittila ei suostunut siirtämään oikeudenistuntoa perustellusta pyynnöstäni huolimatta. Asiassa ei järjestetty valmisteluistuntoja. Sain sen kuvan, että puhelintodistusta ei oikeudenistunnossa hyväksytä. Käräjätuomari Raittila ei myöskään hyväksynyt oikeusavustajan hankintaa minulle. Käräjätuomari Raittilalla oli selkeä ennakkoasenne asioihin ja kaikesta huomasi, että hänen tärkein tavoitteensa oli saada minulle aikaan oikeuden väärä päätös. Minun oikeustajuni mukaan käräjätuomari Jaakko Raittila oli esteellinen käsittelemään asiaan. Oikeudenistunnossa en saanut esittää oikeudenkäyntiväitteitäni koskien tutkinnanjohtaja Tapani Tasannon esteellisyyttä, syyttäjä Esa Mustosen esteellisyyttä, tutkinnanjohtaja Raimo Ollilan esteellisyyttä, tutkija Harri Rahkolan esteellisyyttä sekä syyttäjä Sulo Heiskarin esteellisyyttä. En mennyt oikeudenistuntoon vapaaehtoisesti, koska tiesin, että esteellisten viranomaisten tärkein tavoite oli leimata minun rikolliseksi ja suojella todellisia rikollisia ja varmistaa, etteivät he joudu rikoksistaan vastuuseen.\nNäin voimakkaiden esteellisyysväitteiden käsittelemättä jättäminen on kiistaton virkavirhe oikeuden tuomarilta: katso http://oikeuslaitosjapoliisi.blogspot.com/2010/08/esteelliset-tutkinnanjohtajat-ja.html\nMihin esteellisyys perustuu? Muun muassa nämä rikokset tutkinnanjohtajat ovat jättäneet tutkimatta ja syyttäjät syyttämättä. Katso http://oikeuslaitosjapoliisi.blogspot.com/2010/08/miksi-kukaan-ei-kuule-avunhuutojani.html\nNämä asiat olivat tiedossa kaikilla tutkinnanjohtajilla ja syyttäjillä sekä käräjätuomareilla ennen oikeudenkäyntiä.\nRikostutkinnassa ei huomioitu minun esittämääni todistusaineistoa eikä myöskään minun esittämiäni kiistattomia rikoksia. Mielstäni rikostutkinta oli siis täysin kelvotonta toimintaa samoin kuin syyttäjä Esa Mustosen toiminta kahdessa eri oikeudenkäynnissä. Kansalaisten oikeusturvan kannalta olisi parempi jos Esa Mustonen ei toimisi syyttäjänä, koska hänen ammattitaitonsa ei ole riittävä talousrikoksiin ja hänen asenteensa on järkyttävän ennakkoluuloinen.\nNyt rikostukinnassa käsiteltiin vain Mikko Kovalaisen kunnian loukkausta eikä lainkaan Mikko Kovalaisen tekemiä ehkä Suomen oikeushistorian törkeimpiä rikoksia, joiden avulla kohteilleen on aiheutettu järkyttäviä taloudellisia menetyksiä ja hirvittäviä henkisiä kärsimyksiä kymmenien vuosien ajan. Kymmenen eri henkilöä ilmoittaa, että Mikko Kovalainen on väärentänyt heidän nimensä eri asiakirjoihin ja hoitanut asioita heidän tietämättään. Lain mukaan avoimeen valtakirjaan tarvitaan päämiehen omakätinen allekirjoitus. Mikko Kovalainen on saanut sekä Itä-Suomen hovioikeuden että Korkeimman oikeuden tuomion asiassa. Siitä huolimatta hän jatkanut asiakirjojen väärentämistä kuten Kaisa Suomalaisen ja Heli Wikströmin tapaukset osoittavat. Kovalaisen asiakaskohteille on tyypillistä, että he ovat joutuneet erittäin suuriin vaikeuksiin ylivoimaisen vastustajan edessä. Kovalainen on härskisti käyttänyt asiakkaidensa hädänalaista asemaa hyväksi tietenkin siten, että on varmistanut asiakkaidensa oikeusturvavakuutuksen olevan kunnossa. Mikko Kovalaiselle tärkeintä on ollut rahastus, ei niinkään asiakkaiden eli päämiesten etu. Mikko Kovalainen on hoitanut asiakkaidensa tietämättä asioita ja laskuttanut sitten vakuutusyhtiöitä härskisti. Kovalainen nosti juttuja, jotka tiesi varmasti häviävänsä, mutta samalla hän tiesi voivansa laskuttaa toiminnastaan vakuutusyhtiöitä. Tämä todella härski toimintatapa on poliisilta jäänyt tutkimatta samoin kuin se, että onko kanteille toimeksiantoja sekä ovatko avoimet asianajovaltakirjat aitoja.\nOlen selvittänyt kolme eri laajaa rikosprosessia, joissa Mikko Kovalainen on ollut keskeisessä roolissa. Minun ei annettu oikeudenkäynnissä todistaa sitä miten Mikko Kovalainen on toiminut rikollisesti näissä kolmessa prosessissa. Järkyttävää toimintaa. KRP siirsi asiat valtakunnansyyttäjäviraston tutkittavaksi. Valtakunnansyyttäjävirastossa asiat ovat tutkinnassa Heli Haapalehdolla, mutta hän ei ole saanut asioissa mitään tuloksia aikaan. Käsittämätöntä toimintaa. Hän ei myöskään hyväksynyt sitä, että menen Helsinkiin ja ratakiskosta väännän asiat niin, että Heli Haapalehtokin ymmärtää missä rikoksia on tehty. Mikko Kovalaisella on esiintymiskieltoja useissa hovioikeuksissa ja lukuisissa käräjäoikeuksissa. Mikko Kovalaisella on postilokero-osoite Virossa ja hän oleskelee ajoittain Espanjansa. Kovalainen ajelee Viron rekisterikilvillä olevalla autolla omien sanojensa mukaan jo seitsemättä vuotta Suomessa. Mikko Kovalainen ilmoittaa lähtevänsä Amerikkaan. Alkavatko piilopaikat Euroopasta loppumaan?\nPaavo ja Seppo Heikkisen tapauksissa keskeisiä asioita ovat asiakirjojen väärennökset sekä väärien henkilöiden haastaminen oikeuteen. Lisäksi Paavo Heikkisen hyväuskoisuutta ja hänen rehellisyyttään Mikko Kovalainen on härskisti käyttänyt väärin. Mikko Kovalaisen esiintyminen oikeudessa on ollut päämiestensä etujen vastaista. Mikko Kovalaisella on esiintymiskieltoja useissa hovioikeuksissa ja lukuisissa käräjäoikeuksissa. Jo ensimmäinen oikeudenkäynti Paavo Heikkisen asioissa Oulussa oli sellainen, jossa Oulun käräjäoikeus teki oikean päätöksen, mutta kiinnitti Rovaniemen hovioikeuden huomiota Mikko Kovalaisen toimintaan eli kanteli ylemmälle oikeusasteelle Mikko Kovalaisen toiminnasta. Mikko Kovalainen oli haastanut Oulun käräjäoikeuteen väärät henkilöt, sillä todelliset syylliset olivat nimismies Vesa Juntunen ja hänen yhtiökumppaninsa Lauri Heikkinen. Paavo Heikkiselle ei annettu suunvuoroa koko oikeudenkäynnissä eikä Mikko Kovalaisella ollut oikeudenkäyntiin Seppo Heikkisen aitoa valtakirjaa vaan Seppo Heikkisen mukaan väärennetty valtakirja. Mikko Kovalainen nosti kanteita Paavo Heikkisen nimissä tämän tietämättä. Onneksi Paavo Heikkisen veli Pentti Heikkinen oli lautamies ja ilmoitti Paavolle tulevasta oikeudenkäynnistä, josta Paavo ei tiennyt yhtään mitään. Tähänkään oikeudenkäyntiin Mikko Kovalaisella ei ollut aitoja valtakirjoja vaan väärennetyt valtakirjat. On huomioitava se, että Mikko Kovalainen on erittäin hyvä demagogi joka manipuloi hyväuskoiset asiakkaansa tavoitteena rahastaa asiakastaan vakuutusyhtiön kautta sen lisäksi mitä on asiakkaalta saanut lypsetyksi. Mikko Kovalainen on lainannut päämiehiltään rahaa eikä hänellä ole ollut tarkoituskaan maksaa takaisin velkojaan vaan ”kuitata” velat tekemillään palveluilla. Mikko Kovalaisen laskutus vakuutusyhtiöille on ollut posketonta. Hän on ollut selvitysten mukaan samaan aikaan kolmessa eri paikassa yhtä aikaa. Suomussalmen tapauksessa poliisi on jättänyt tutkimatta nimismies Vesa Juntusen ja hänen yhtiömiehensä Lauri Heikkisen rikokset Emäjoen Lohi Oy:n ja Jumalisjärven Lohi Ay:n asioissa. Selvityksistäni käy kiistatta ilmi rikokset, jotka poliisi on jättänyt tutkimatta ja aiheuttanut näin Heikkisille miljoonien eurojen vahingot. Itä-Suomen hovioikeuden väärää päätöstä, johon korkein oikeus ei antanut valituslupaa Mikko Kovalainen käyttää härskisti hyväkseen.\nHeli Wikströmin asiassa keskeinen osa väärin tehty perunkirja, jonka tekijä ei ole suinkaan Mikko Kovalainen, vaan Espoon silloinen oikeusavustaja. Teko on erittäin törkeä ja se on julistettu salaiseksi. Salaisuuden verhossa on toiminut Mikko Kovalainen Heli Wikströmin asiassa tämän tietämättä ja toisaalta tämän hädänalaista asemaa härskisti hyväksi käyttäen. Mikko Kovalainen on pystynyt sekoittamaan asiat niin, ettei tavallisen poliisin järjellä asioita ole pysytty selvittämään, mutta Mikko Kovalainen on laskuttanut härskisti vakuutusyhtiötä ja asiakasta. Mikko Kovalaisen aiheuttamat taloudelliset vahingot Wikströmeille ovat valtavat ja henkiset kärsimykset mittasuhteiltaan järkyttävät.\nKaisa Suomalaisen asiassa keskeinen asia on se, kenen veloista Kaisa Suomalaisen asunto pakkohuutokaupattiin. Siinä prosessissa bulvaanina käytettiin rikoskomisario Terho Mäkeä. Mikko Kovalaisen olisi pitänyt selvittää asia, mutta hän on käyttänyt härskisti hyväksi päämiehensä hädänalaista asemaa, ryhtynyt viemään asioita harhateille, laskuttanut vakuutusyhtiötä härskisti ja samoin kuin päämiestäänkin. Asiat on ajettu nyt niin umpisolmuun että niitä on lähes mahdoton selvittää, koska Mikko Kovalainen on hävittänyt avaintodistusaineistoja. Mikko Kovalainen on toimillaan aiheuttanut Kaisa Suomalaiselle valtavia taloudellisia vahinkoja ja mittaamattomia henkisiä kärsimyksiä. Olen tutkinut ja selvittänyt näitä kolmea asiaa usean vuoden ajan.\nMikko Kovalaisen toimintaa kuvaa hyvin hänen päämiehensä Aino Jääskeläisen todistus ja todistusaineisto, jota käräjätuomari Jaakko Raittila ei suostunut vastaanottamaan, koska se olisi aiheuttanut suuria vaikeuksia tehdä oikeudessa väärä päätös. Tässä Aino Jääskeläisen todistus:\nTässä valossa pidätykseni ennen oikeudenkäyntiä on kiistatta törkeä ihmisoikeusrikos.\nPOLIISIN, SYYTTÄJÄN JA OIKEUSLAITOKSEN RIKOLLINEN TOIMINTA ON MINULLE JA LÄHIOMAISILLENI HENKISESTI ÄÄRETTÖMÄN RASKASTA.\nMuut asiaan liittyvät asiat selviävät blogistani oikeuslaitos ja poliisi\nTämä on kanteluni täydennys oikeuskanslerille sekä tutkintapyynnön täydennys valtakunnansyyttäjävirastolle sekä keskusrikospoliisille sekä avunpyyntö tiedotusvälineille. Pyydän asiassa kiireellisiä toimenpiteitä asioiden nopeaksi ratkaisemiseksi, oikeuden toteutumiseksi ja todellisten syyllisten saamiseksi vastuuseen teoistaan.\nKalajoella 29.08.2010 Erkki Aho Kalajoen kaupunginvaltuuston varapuheenjohtaja\nHyvä kirjoitus Erkiltä!\nTuttua tarinaam josta minulla on omakohtaistakin kokemusta! Minut sitten aikoinaan tuomittiin 5 vuorokaudeksi jopa vankilaan yhden venäläisen LM-savukekartongin hallussapidosta, - vaikka Tullihallitus asianomistajana oli ilmoittanut käräjäoikeudelle, ettei sillä ole asiassa mitään vaatimuksia!\nT: Jukka Sinivaara, Kotkasta\n27. toukokuuta 2011 klo 13.28


peut-être: Syyskuun luetut kirjat\nTässä kuussa kirjoja tuli luettua vähemmän kuin yleensä, sillä koulu ja muu elämä vei hyvin paljon aikaa. Melkein joka viikko oli ainakin kaksi sanakoetta, lukuläksyt oli luettavana, yrityskurssin hommat veivät aikaa kouluajan ulkopuoleltakin ja kaiken tämän keskellä vietin tosi paljon aikaa kavereiden kanssa. Syyskuu on ollut tapahtumia täynnä eikä tylsää ainakaan ole tullut! Ja nyt kirjojen pariin:\nLukioikäiset kaverit Inka ja Aaron asuvat muurin ympäröimässä Kuurankeron kaupungissa turvassa muurin ulkopuolella väijyviltä ihmissusilta. Inkan veli joutuu onnettomuuteen ja on vähällä menettää henkensä. Hänen täytyisi saada ihmissuden verta, jotta jäisi henkiin. Inka lähtee etsimään apua muurin ulkopuolelta, mutta potentiaalinen veren luovuttuja löytyykin muurien sisäpuolelta... Aaronkaan ei jää tapahtumien ulkopuolelle, sillä hän saa tutustua Matleenaan, jolla on visusti salassa pidettävä salaisuus.\nKuura imaisi heti mukaansa. Pitkäkangas on loistava kirjoittaja ja kirja tuntui hyvin todenmukaiselta. Aluksi epäilin kirjan muistuttavan liikaa Susiraja-sarjaa, mutta tästä ei tullut kyllä yhtään mieleen kyseinen sarja. Suosittelen tätä, jos olet pitänyt muistakin ihmissusikirjoista tai jos vaikka haluat kokeilla jotain uutta!\nRönkkönen kertoo kirjassa kaunistelematta ja rehellisesti sinkkuelämän ''kiroista'' omaan elämäänsä pohjautuen. Kirjaa lukiessa muun muassa selviää, miksi jokaisella sinkulla pitäisi olla oma mielikuvituspoikaystävä.\nTämä oli kyllä niin rehellinen kirja, että välillä jopa kauhistutti lukea sitä. Niin mahtavaa ja rohkeaa tekstiä, että suosittelen lukemaan! Kovin nuorille en tätä kuitenkaan suosittelisi. Tästä oisin itsekin varmasti saanut enemmän irti, jos olisin vanhempi, mutta hauskaa luettavaa silti.\nJennifer Niven - Yksi täydellinen päivä\nTheodore ja Violet tapaavat vahingossa koulun kellotornissa, kun Violet on tekemässä itsemurhaa. Theodore saa estettyä tapahtuman, mutta väärinkäsitysten kautta koko koulu luulee, että itsemurhaa yrittänyt olisi ollut Theodore. Theodorella on ollut jo pidemmän aikaa mielenterveysongelmia, joten hänellä oli jo ennestään kyseenalainen maine koulussa. Theodore ja Violet alkavat tutustua paremmin ja erikoista romanssia on luvassa heidän välilleen...\nKirja kertoo hyvin mielenterveysongelmien kanssa kamppailemisesta ja se on hyvin kirjoitettu. Pidin todella paljon Theodoren luonteesta, joka oli sarkastinen ja hyvin hauska. Välillä kirja toi kuitenkin liikaa mieleeni John Greenin Arvoitus nimeltä Margo -kirjan. Jos satuit pitämään Greenin kirjasta, niin tästä löytyy samoja aineksia! Suosittelen kirjaa kyllä muutenkin!\n13-vuotias, koeputkessa alkunsa saanut Anna on joutunut koko elämänsä toimimaan kudostenluovuttajana leukemiaa sairastavalle sisarelleen Katelle. Lopulta Anna päättää nostaa vanhempiaan vastaan oikeusjutun saadakseen itselleen lääketieteellisen itsemääräämisoikeuden. Jupakka on vaarassa repiä koko perheen hajalle...\nKirjassa kertoja vaihtelee joka luvussa, mutta se ei ole silti sekava. Moni henkilö pääsee kertomaan omasta elämästään ja kuinka he ovat mukana Annan nostamassa oikeusjutussa. Kirjassa on paljon erilaisia käänteitä ja yllätyksiä ja sitä on vain pakko lukea ja lukea, jotta saa tietää hahmoista lisää.\nOletko lukenut jonkun näistä tai herättikö jokin mielenkiintosi?\nTerveisin Sini klo 8.27\nNaava 1. lokakuuta 2017 klo 10.41\nKuuran luin muistaakseni kuukausi, pari sitten, ja olen samaa mieltä – loistava kirjoittaja tuo Pitkäkangas! Aiotko lukea loputkin sarjasta?\nJodi Picoultilta suosikkini on Yhdeksäntoista minuuttia, mutta Sisareni puolesta on myös hieno. Picoult kirjoittaa ihmisten tunteet hyvin aidosti, sillä tavalla, että melkein uskoo itse kokevansa sen, mitä kirjan hahmot tuntevat.\nSini 1. lokakuuta 2017 klo 11.43\nHän kyllä on! Kajo kiinnostas kyllä lukea. Vielä sitä ei ole omassa kirjastossani, mutta luultavasti tulen lukemaan sen, kunhan saan sen käsiini. Oot oikeassa ton Picoultin tunteiden kuvaamisen kanssa! Täytyypä laittaa muistiin tuo kirja :)\nELLI 1. lokakuuta 2017 klo 11.39\nKuulostaa kivoilta kirjoilta! :) Mua kiinnosti näistä erityisesti Mielikuvituspoikaystävä.\nNe on! Jos saat tuon käsiisi, niin lue ihmeessä!\nHertta 1. lokakuuta 2017 klo 17.06\nHyviä kirjoja! Pari noista kuulostaakin kiinnostavalta! Pitääkin pistää korvan taakse!\nSini 1. lokakuuta 2017 klo 17.21\n☆Saga☆ 1. lokakuuta 2017 klo 19.25\nOijoi, tästä saikin roimasti vinkkejä omalle lukulistalle!\nSini 1. lokakuuta 2017 klo 19.46\nHyvä, että sait! :)\nSini 2. lokakuuta 2017 klo 11.14\nVitsit, tän postauksen jälkeen mun tekis mieli lukea noi kaikki sun mainitsemat kirjat! :-D Tosin ton ekan kirjan, Kuuran, oonki jo lukenu ja oon niin innoissaan kun siitä on tullu se toka osa ja sain just lainattua sen itelleni meiän lähikirjastosta. :)\nSini 2. lokakuuta 2017 klo 15.07\nHaha, hyvä että lukuinto puraisi! Kivoja lukuhetkiä sinulle! Kiinnostas kyllä toi kakkososa :)\nSofia 9. lokakuuta 2017 klo 23.16\nMä tykkäsin tosta Yksi täydellinen päivä -kirjasta tosi paljon! :) Mielikuvituspoikaystävä ja muita sinkkuelämän perusasioita mulla on ollut jo pitkään lukulistalla, mutta en oo vielä saanut sitä käsiini. Varaan sen kirjastosta varmaan seuraavaksi sitten kun oon saanut luettua edellisen kirjan pois alta :D\nSini 10. lokakuuta 2017 klo 9.21\nSe oli kyllä tosi hyvä! Toivottavasti pääset lukemaan sen pian, oli se vain niin mahtava! :'D


Jousimies 23.11.-21.12 • Eske^ • IRC-Galleria\nJoo, kattoa laittaako uusia kuvia ollenkaan :p ja jos sitä aktiivisemmin olisi täällä :)\n.. ... .. .. . ... .. .. ... .. . . .. .... .. 30.04.\nTuulilasin nurkkaan..... 09.03.\n:D vastaa vaan ;) ei haittaa :D 29.07.\n.... aina vaan :/ 28.07.\nTämä on mahtavaa :) 17.07.\nHeippa kaikki... 28.06.\nNäin se menee :D ..... 27.06.\nTalviturkki pois :D 04.06.\nTämmöstä xD 10.05.\nJousimies 23.11.-21.12Tiistai 08.01.2008 07:00\nHallitseva planeetta Jupiter.\nNäin Jousimiehestä sanotaan alan kirjallisuudessa:\nJousimiehet ovat tähtikartan lempilapsia. Heitä luonnehditaan iloisiksi, seurallisiksi ja optimistisiksi. Jousimiehet rakastavat maailmaa ja kaikkea mitä se heille tarjoaa. He ovat kyltymättömiä uteliaisuudessaan ja kunnioittavat yhteiskuntaa. Jousimiehillä on korkea moraali. Jousimiehet ovat rauhaa rakastavia idealisteja ja hyvin anteliaita. Jousimiehet innostuvat uusista asioista nopeasti ja saavat usein muutkin ihmiset innostukseensa mukaan.\nJousimiehillä on hyvä itsetuntemus ja se tekee heistä ymmärtäväisiä, suvaitsevaisia ja kilttejä. Työelämässä Jousimiehet ovat kykeneväisiä antamaan määräyksiä ja myös itse toimimaan niiden mukaisesti. He osaavat tehdä päätöksiä ja pysyvät niiden takana.\nJousimiesten luonne on filosofinen ja he lukevat paljon. Jousimiehet ovat henkisessä syvyydessä omaa luokkaansa.\nKumppaniaan kohtaan he ovat helliä ja intohimoisia. Jousimiehet ovat suurimmaksi osaksi uskollisia. Heidän rakkautensa on syvää ja he kunnioittavat puolisoitaan. Jousimies herättää suurta luottamusta kanssaihmisissään.\nNäin Jousimiehen kanssa seurustelleet sen ovat kokeneet:\nJousimies-mies on syvällinen kaikessa. Syvällisyys voi kuitenkin olla kaksijakoista ja vaihtuvaa. Tämä voi tehdä uskollisestakin Jousimies-miehestä epäluotettavan ja itsekkään.\nHe voivat olla myös hyvin levottomia. Jousimies-mies voi tuntea suurta halua matkustella ja seikkailla maailman ääriin, ja samaan aikaan hän voi tuntea suurta ahdistusta, kun haluaisi pysyvän perheen ja kodin.\nJousimies-mies heittäytyy suhteisiin täysillä. Suhteen alussa kumppani kokee olevansa maailman rakastetuin henkilö. Jousimies-miehen rakkaus kun on panostusta täysillä. Hän antaa kumppanilleen kaiken mielenkiintonsa ja voi hukuttaa tämän lahjoihin. Valitettavasti rakkaus on pian koettu, ja Jousimies-mies haluaa lähteä kohti uusia seikkailuja.\nJousimies-miehellä on myös paha tapa passivoittaa itsensä. He saattavat olla uneliaita ja masentuneita. Ei ole ihmeellistä jos Jousimies-mies ei jaksa tai viitsi pitää itsestään huolta. Pahimmillan Jousimies-mies on hyvin itsekäs ja saarnaa omaa totuuttaan muille ihmisille antamatta suunvuoroa. He eivät kuitenkaan kestä omia heikkouksiaan ja niistä ei saakkaan ääneen puhua. Jostain syystä monilla Jousimies-miehillä on ulkomaalaisia kumppaneita. Jousimies-mies ei välttämättä kunnioita naista ja tämä tekee hänestä sydäntensärkijän.\nJousimies antaa kaikkensa myös sängyssä. Hän on jumalainen rakastaja, joka vie jalat alta. Valitettavasti sitä ei aina koe kuin muutaman kerran, koska he kyllästyvät nopeasti, ja haluavat lähteä kohti uusia valloituksia. Jousimiehet rakastavat saalistamista.\nHeidän kanssaan voi kokea mahtavaa yhden illan huumaa. Jousimiehet tarjoavat suurta ja ihanaa seikkailua. Jousimies toimii hyvin myös yhden illan kumppanina.\nJos Jousimiehen saa vakuuttuneeksi sitoutumisen hienoudesta ja parisuhteen kestävyydestä, voi vierelläsi olla hieno ja uskollinen kumppani, myös sängyssä.


Tällä sivulla esitellään ensin yleisesti ilmastokasvatusta, minkä jälkeen keskitytään alakoulussa toteutettavaan ilmastokasvatukseen, siihen liittyviin tavoitteisiin sekä ajankohtaisiin teemoihin. Jokaisen teeman yhteydessä nostetaan esille kiinnostavia linkkejä, joiden kautta kasvattaja voi perehtyä lisää teemoihin. Sivun lopusta löytyy lähdeluettelo sekä tekijätiedot.\nIlmastokasvatus on yksi ympäristökasvatuksen, kestävän kehityksen kasvatuksen ja ekososiaalisen sivistyksen osa-alue. Sille läheisiä kasvatuksen aloja ovat kansalais-, globaali- ja ihmisoikeuskasvatus, sekä tulevaisuus- ja mediakasvatus. Ilmastokasvatuksessa ohjataan kestävään elämäntapaan ja etsitään ratkaisukeskeisiä sekä sosiaalisesti hyväksyttäviä keinoja ilmastopäästöjen vähentämiseen, hiilinielujen lisäämiseen ja ilmastonmuutokseen sopeutumiseen.\nIlmastonmuutos on vuonna 2016 käyttöönotetuissa perusopetuksen opetussuunnitelmissa nostettu suomalaisen kouluopetuksen sisällöllisiin tavoitteisiin ensimmäistä kertaa. Opetussuunnitelmien mukaan perusopetuksen arvopohja perustuu ekososiaalisen sivistyksen ajatukselle. Ekososiaalisen sivistyksen johtoajatuksena on luoda elämäntapaa ja kulttuuria, joka vaalii ihmisarvon loukkaamattomuutta, ekosysteemien monimuotoisuutta ja uusiutumiskykyä sekä samalla rakentaa osaamispohjaa luonnonvarojen kestävälle käytölle perustuvalle kiertotaloudelle. Ilmastonmuutoksen vakavuuden ymmärtäminen ja sen hillitsemiseen liittyvät taidot ovat keskeinen osa ekososiaalista sivistystä.\nIlmastokasvatuksen tarve on viime vuosina lisääntynyt muun muassa seuraavista syistä:\nIlmastonmuutoksen vaikutukset ilmenevät yhä vahvemmin kaikkialla luonnossa ja yhteiskunnassa, sekä globaalisti että paikallisesti.\nIlmastonmuutokseen liittyy monia harhakäsityksiä ja ennakkoluuloja.\nIlmastonmuutos on kokonaisvaltainen ja monitieteisesti tutkittava ilmiö, jonka ymmärtäminen edellyttää laaja-alaisen oppimisen valmiuksia. Laaja-alainen oppiminen ei perustu pelkästään käsitteiden määrittelyyn ja muistamiseen, vaan siihen liittyvät muun muassa tulevaisuuden hahmottaminen, ilmiöiden monimutkaisten kytkentöjen ymmärtäminen sekä hankittujen tietojen soveltamistaidot.\nIlmastokasvatus osaamisen ja vastuullisen kansalaisuuden perustana. Suomen ilmastopaneelin raportti 1/2015:\nSynkistely ei pelasta ilmastoa -kirjoitus:\nTarvitsemme lisää ilmastonmuutoskasvatusta -blogikirjoitus:\nIlmastokasvatuksen polkupyörämalli -animaatiovideo.\nKuva: Brisbane City Council\nAlakoulun ilmastokasvatus on erilaista kuin nuorille ja aikuisille suunnattu ilmastokasvatus. Alakoululaiset ovat 6–13-vuotiaita ja heidän ymmärryksensä ja taitonsa maailman monimutkaisista ilmiöistä ovat vasta kehittymässä. Heille ei siis kannata opetuksessa tarjota samanlaisia ratkaisuja kuin nuorille tai aikuisille suunnatussa ilmastokasvatuksessa.\nIlmastokasvatuksen yhtenä tavoitteena on kestävän, ilmastovastuullisen tulevaisuuden rakentaminen. Tämä tulevaisuus vaatii arvoiltaan ja asenteiltaan ilmastovastuullisia kansalaisia. Alakouluikäisiä eivät vielä rajoita vanhat, opitut tavat ja asenteet. Tämän vuoksi ilmastovastuullisen arvo- ja asennekasvatuksen toteuttaminen on tärkeää aloittaa jo alakoulussa.\nPerusopetuksen opetussuunnitelman arvoperustassa ilmastonmuutos on nostettu esille kestävän elämäntavan välttämättömyyden yhteydessä.\nIlmastonmuutos on yhä vahvemmin läsnä jokapäiväisessä elämässämme. Sen seuraukset, kuten myrskyt ja kuivuusjaksot, voimistuvat myös Suomessa. Lisäksi nykyaikana jo alakoululaiset kohtaavat aihepiirin vahvasti keskusteluiden ja median kautta. Alakouluikäinen ei voi välttyä ilmastonmuutokselta, joten vaikka ilmiö onkin monisyinen ja vaikea, on ilmastonmuutosta käsiteltävä jo alakoulussa.\nIlmastonmuutosta ei voi enää pysäyttää, mutta sitä voidaan hillitä ja siihen täytyy myös sopeutua. Siksi alakoululaisenkin yhteen arkitaitoon kuuluu jo nyt ja tulee yhä vahvemmin kuulumaan tulevaisuudessa ilmastonmuutoksen kanssa elämisen taidon eli sopeutumisen vahvistaminen. Käytännössä tämä tarkoittaa, että oppilaan tarvitsee omaksua tietoja, käytännön taitoja sekä psyykkisiä taitoja, kuten tunnetaitoja, jotta hän osaa sopeutua nyt ja tulevaisuudessa ilmastonmuutoksen maailmaan.\nPerusopetuksen opetussuunnitelman1 arvoperustassa ilmastonmuutos on nostettu esille kestävän elämäntavan välttämättömyyden yhteydessä (s. 16), mistä syystä ilmastonmuutoksen käsittely kuuluu myös alakouluun läpileikkaavana teemana. Erikseen ilmastonmuutos mainitaan myös vuosiluokkien 3–6 ympäristöopin sisällöissä (s. 242). Laaja-alaisen osaamisen tavoite (s. 24) “Osallistuminen, vaikuttaminen ja kestävän tulevaisuuden rakentaminen” (L7) on puolestaan saavutettavissa helposti ilmastokasvatuksen kautta.\nAlakoulun ilmastokasvatuksen tavoitteita ovat (Ratinen, Kinni, Muotka & Sarivaara 2019)\nilmastonmuutoksen ilmiöön, sen syihin, seurauksiin ja ratkaisuihin tutustuminen\najattelun taitojen, kuten kriittisen ajattelun ja syy-seuraus-suhteiden ymmärtämisen kehittäminen\nilmastovastuullisen identiteetin, asenteiden, arvomaailman ja maailmankuvan muodostumisen tukeminen\nosallistaminen ja motivoiminen toimimaan yhdessä yhteisen ympäristön hyväksi\nyhteiskunnallisen vaikuttamisen ja toiminnan harjoitteleminen\nilmastonmuutokseen liittyvien tunnetaitojen kehittymisen tukeminen ja harjoittaminen\nrealistisen toivon valaminen ja vaaliminen\nAlakoulun ilmastokasvatuksen tavoitteet pohjautuvat Sakari Tolppasen, Essi Aarnio-Linnanvuoren, Hannele Cantellin ja Anna Lehtosen vuonna 2017 julkaistuun kokonaisvaltaisen ilmastokasvatuksen polkupyörämalliin.2 Mallin esittämiä tavoitteita on tarkennettu alakoulukontekstiin Luokanopen ilmasto-oppaan tekijöiden vuonna 2019 julkaistussa pro gradu -tutkielmassa.3\nPolkupyörällä eteenpäin – käsityksiä alakoulun ilmastokasvatuksen tavoitteista, esteistä ja edistäjistä -blogikirjoitus:\nIlmastotiede tuntee ilmaston lämpenemistä aiheuttavat mekanismit ja ilmaston tiedetään tällä hetkellä lämpenevän globaalisti. Syynä tähän ovat suurelta osin ihmisen toimet maapallolla. Tutkijat ovat aiheesta lähes poikkeuksellisen yksimielisiä: ilmastonmuutostutkimuksista ainakin 97 % on yhtä mieltä siitä, että ilmastonmuutos on ihmisen aiheuttamaa.4,5 Vaikka laajan yleisön piirissä ilmenee vielä osittain poliittisin tarkoitusperinkin tuotettua ilmastoskeptisyyttä, on opettajan ja ilmastokasvattajan tarpeetonta ryhtyä aiheeseen liittyvään juupas-eipäs -väittelyyn.\nIlmastonmuutostutkimuksista 97 % on yhtä mieltä siitä, että ilmastonmuutos on ihmisen aiheuttamaa.\nLähdekriittisyys on kuitenkin tärkeää kaikenlaisen ilmastoviestinnän tulkinnassa, mikä myös ilmastoasiaa tärkeänä pitävän on hyvä muistaa. Kestävyysongelmat muodostavat monimutkaisen kokonaisuuden. Ne liittyvät osittain toisiinsa, mutta kaikki ei liity kaikkeen. Otsoniaukon kasvaminen ei aiheuta ilmastonmuutosta. Tekstiilitehtaiden huonoilla työoloilla, veritimanteilla ja Tyynen valtameren jätepyörteellä ei myöskään juurikaan ole yhteyttä ilmastonmuutokseen. Sen sijaan luonnon monimuotoisuuden vähenemisellä ja merten happamoitumisella on. On keskeisen tärkeää, että opettajalla on realistinen käsitys ympäristöongelmien välisistä suhteista, jottei hän vahingossa tule välittäneeksi oppilaille virheellisiä ajatusmallejaan.\nNASA:n tilastollisia videoita ilmastonmuutoksesta:\nFriendly Guide to Climate Change -video.\nMitä tiedämme ilmastonmuutoksesta 2016 -video.\nKuva: Climate Action Tracker/Climate Analytics/New Climate\nIlmastonmuutoksen pysäyttäminen ei nykytiedon valossa ole enää mahdollista. Ihmisen toiminnan vuoksi ilmakehään joutuneet kasvihuonekaasut säilyvät siellä satoja vuosia ja lämmittävät ilmastoa, vaikka uusien päästöjen tuottaminen lopetettaisiin välittömästi.\nIlmastonmuutosta voidaan kuitenkin vielä hillitä niin, että ympäristölle ja ihmisille aiheutuvilta kaikkein katastrofaalisimmilta seurauksilta vältytään. Edellytyksenä tälle on, että jo aloitetut hillintätoimet kasvatetaan riittävän suuriksi riittävän nopeasti. Ilmastonmuutoksen hillintätoimia on tehtävä kaikilla yhteiskunnan osa-alueilla: energiantuotannossa, teollisuudessa, liikenteessä, asumisessa ja maataloudessa. Samaan aikaan on aloitettava myös ilmastonmuutoksen tuomiin muutoksiin liittyvät sopeutumistoimet.\nKeskeisimpinä ratkaisuina ilmastonmuutoksen hillitsemiseksi on esitetty uusiutuvaan energiaan siirtymistä ja ylimääräisten kasvihuonekaasujen sitomista takaisin maaperään muun muassa puita istuttamalla.\nYhteisenä tavoitteena on, ettei globaali lämpötila pääsisi nousemaan yli 1,5 astetta esiteollisesta ajasta mitattuna. Rajaamalla lämpötilan nousu 1,5 asteeseen voidaan välttää vakavimmat ilmastonmuutoksesta aiheutuvat seuraukset6 verrattuna jo kahden asteen lämpenemiseen. Tällä hetkellä globaali keskilämpötila on noussut jo noin 1,1 astetta.7 Nykyisillä rajoituksilla maapallon ilmakehä lämpenee keskimäärin 3,2 astetta vuosisadan loppuun mennessä.8 Peli ei kuitenkaan ole vielä menetetty. Kansainvälisen ilmastopaneelin IPCC:n vuonna 2018 julkaisemassa raportissa9 todetaan, etteivät ihmisen vuoteen 2018 mennessä tuottamat päästöt todennäköisesti riittäisi sysäämään maailman keskilämpötilan nousua yli 1,5 asteen vielä parina seuraavana vuosikymmenenä. Maailmanlaajuisia ilmastotoimia täytyy kuitenkin tehdä heti, sillä päästöt tulisi saada laskuun vuodesta 2020 alkaen ja täyteen päästöttömyyteen maapallolla tulisi pyrkiä vuoteen 2050 mennessä. Suomi pyrkii hiilineutraaliuteen vuoteen 2035 mennessä. Keskeisimpinä ratkaisuina ilmastonmuutoksen hillitsemiseksi on esitetty uusiutuvaan energiaan siirtymistä ja ylimääräisten kasvihuonekaasujen sitomista takaisin maaperään muun muassa puita istuttamalla.10\nIlmastonmuutos on yhteiskunnallinen ongelma\nElämme aikana, jona tavallinen länsimainen arkielämä, jopa ilman kohtuutonta kuluttamista, tuottaa ilmastopäästöjä yli kestävän tason. Keskivertosuomalaisen hiilijalanjälki on yhteensä 10 300 kilogrammaa hiilidioksidiekvivalenttia vuodessa11. Globaalisti kestävä taso hiilijalanjäljelle vuonna 2050 on arvioitu olevan alle tonnin. Tavoite vuodelle 2030 on 2,5 tonnia co2e/hlö/vuosi12. Yksittäisen ihmisen elämässä merkittävimmät ilmastopäästöt syntyvät asumisesta, liikkumisesta ja syömisestä ja omaa hiilijalanjälkeään voi elämäntapavalinnoillaan pienentää – tai vastaavasti kasvattaa moninkertaiseksi.\nSuurin vastuu ilmastovastuulliseen yhteiskuntaan siirtymisessä on valtioilla ja sen sisäisillä hallintorakenteilla kuten kunnilla sekä suurilla yrityksillä. Kuitenkaan yksittäisen ihmisen merkitystä ei tule unohtaa, sillä me muodostamme nuo yhteiskunnassa vallitsevat rakenteet. Meillä jokaisella on merkitystä ilmastonmuutoksen hillitsemisessä, vaikka ei ole realismia eikä edes mahdollista sysätä ilmastonmuutoksen ratkaisun avaimia pelkästään yksilöiden käsiin.\nAktiiviset kansalaiset ratkaisevat ilmastonmuutoksen. Alakoulussa harjoitellaan juuri näitä aktiivisen kansalaisuuden taitoja.\nOn hyvä muistaa, että yhteiskunnallisia muutoksia saadaan aikaan, kun niitä ruvetaan tekemään tai kun niiden toteuttamisesta vastuussa olevat tahot saadaan vakuuttuneeksi toimien tärkeydestä. Muutosten takana on aina niitä tärkeänä pitävänä ihminen. Kuluttaja-minämme lisäksi ihmisillä on yhteiskunnassa monenlaisia rooleja: teemme töitä, harrastamme ja olemme järjestötoimijoita, poliittisia toimijoita ja perheenjäseniä ja kaikissa näissä rooleissa meidän on mahdollisuus muuttaa maailmaa. Aktiiviset kansalaiset ovat ratkaisevassa osassa ilmastonmuutoksen hillintä- ja sopeutumistoimien toteutumista. Alakoulussa harjoitellaan juuri näitä aktiivisen kansalaisuuden taitoja.\nIlmastonmuutos liittyy arvoihin\nKuva: The Elders\nIlmastonmuutos on mitä suurimmassa määrin eettinen, moraalinen ja arvoihin liittyvä ongelma. Ilmastonmuutos on syntynyt ihmisen toiminnan seurauksena, kun yhteiskunnat ovat alkaneet polttaa fossiilisia polttoaineita energian saamiseksi. Lähtökohtaisesti perimmäisenä pyrkimyksenä ei ole ollut aiheuttaa ilmastokatastrofia, vaan ongelmat ovat syntyneet sisänsä ymmärrettävien tarkoitusperien sivutuotteena.\nNykyään tiedetään, että fossiilisten polttoaineiden polttaminen on ollut keskeisenä tekijänä kasvihuoneilmiön voimistumiselle ja ilmastonmuutoksen kehittymiselle. Tilanne vaatii kokonaisvaltaista muutosta yhteiskunnan eri osa-alueilla eivätkä ratkaisut ole yksiselitteisiä. Tästä syystä ilmastonmuutoksesta puhutaan pirullisena tai viheliäisenä ongelmana.\nKeskeisenä ongelmana voidaan nähdä, että nyky-yhteiskunta on rakentunut kestämättömälle pohjalle, ja niin kauan kuin perustuksia ei rakenneta uudelleen kestävälle pohjalle yhteiskunnan sopimien sopimusten (esim. YK:n ilmastosopimus) ja valtioiden sisäisten toimien (esim. ilmastolait) kautta, olemme kaikki osaltamme mukana syventämässä ilmastonmuutosta ja muita ympäristöongelmia. Yhteiskunnallisen muutoksen saamiseksi tarvitsemme kollektiivista arvopohjan päivitystä. Ilmastokasvatuksen kautta voidaan edistää tätä arvopohjan muutosta yhteisöjen sisällä.\nIlmastonmuutoskeskustelu on hyvin arvolatautunutta. Arvoristiriitoja voi erityisesti aiheutua silloin, kun osa ihmisistä haluaa pyrkiä toimimaan ilmastoystävällisesti ja kestävästi, kun taas osa pyrkii toimimaan nykyisen systeemissä vallitsevina olevien, ympäristölle haitallisten arvojen mukaisesti (mm. ylikorostunut kulutuskulttuuri). Globaalia epäoikeudenmukaisuutta aiheuttaa se, että vain pieni osa maapallon väestöstä on vastuussa suurimmasta osasta ilmastonmuutosta aiheuttavista kasvihuonepäästöistä13.\nIlmastonmuutoksen hillitsemiseksi on esitetty ja esitetään jatkuvasti uusia ratkaisuja ja toimintamalleja eri alojen asiantuntijoiden ja tutkijoiden toimesta. Käytännössä ilmastonmuutoksen ratkaisut ovat jo olemassa, mutta poliittinen tahtotila uupuu ongelman monisyisyyden vuoksi, mihin arvoristiriidatkin nivoutuvat. Onkin moraalinen ja eettinen kysymys, kenen pitää tehdä, kuka on vastuussa ja ketkä päättävät toimia sekä ketkä jättävät toimimatta, ja millä perustein.\nOvatko vastuussa ne valtiot, jotka päästävät kasvihuonekaasuja ilmakehään eniten juuri nyt vai ne valtiot, jotka ovat päästäneet kasvihuonekaasuja eniten ilmakehään esiteollisesta ajasta lähtien? Ovatko vastuussa ne yritykset, jotka vastaavat suurimmasta osasta päästöjä tällä hetkellä vai ne yksilöt, joiden hiilijalanjälki on tällä hetkellä yksilötasolla kestämätön? Loppujen lopuksi, ongelma on kuitenkin yhteinen ja ongelman ratkaisut vaativat onnistuakseen meidän kaikkien yhteisiä toimia.\nIlmastokasvatuksella pyritään muuttamaan ihmisen käyttäytymistä ilmastovastuulliseen suuntaan niin arjen toiminnoissa, arvoissa ja asenteissa kuin vaikuttamisenkin kannalta. Yksinkertaista reseptiä ilmastovastuullisen toiminnan aikaansaamiseksi ei ole olemassa, mutta ainakin sitä varten tarvitaan tietoja, taitoja sekä asiaan liittyvien tunteiden ja arvojen käsittelyä. Yksilön kestävän ja ilmastoystävällisen arvomaailman muodostumista voi helpoiten tukea antamalla malli ilmastovastuulliseen elämään jo varhain, jolloin vältytään poisoppimisen hankaluuksilta, joiden kanssa moni aikuinen tällä hetkellä taistelee.\nIlmastonmuutos on pirullinen ongelma -video.\nNeutraalia maaperää ei ole, kun puhutaan ympäristökasvatuksesta -blogikirjoitus:\nKuka päästi kaiken hiilen ilmaan? Kuva suurimmasta päästäjästä muuttuu, kun katsotaan historiallisia hiilidioksidipäästöjä -uutinen:\nValtioiden hiilidioksidipäästöt vuodesta 1750 lähtien -animaatio:\nNämä 100 yhtiötä vastaavat 71% maailman kasvihuonepäästöistä -uutinen:\nKeskivertosuomalaisen hiilijalanjälki on yli kymmenen tonnia hiilidioksidia vuodessa – Mutta onko se paljon vai vähän? -artikkeli:\nAlakoululainenkin voi vaikuttaa\nMerkittävimmät ilmastonmuutoksen hillintätoimet tehdään energiantuotannossa, teollisuudessa, liikenteessä, asumisessa ja maa- ja metsätaloudessa. On siirryttävä päästöttömiin ja uusiutuviin energianlähteisiin, parannettava energiatehokkuutta ja oltava avoin uusille tavoille tehdä asioita.\nSuurin vastuu on valtioilla, valtion sisäisillä instituutioilla sekä suuryrityksillä. Kuitenkin, myös yksilön teoilla on merkitystä, koska nuo valtiot, instituutiot ja yritykset rakentuvat meistä, yksilöistä. Vastuu nopeaan muutokseen on aikuisilla, mutta yksittäinen lapsi tai nuorikin voi vaikuttaa. Ensisijaisesti alakoululainen vaikuttaa omassa lähipiirissään, mutta halutessaan myös yhteiskunnallisesti. Tähän yhteiskunnalliseen vaikuttamiseen on myös syytä kannustaa.\nEnsisijaisesti alakoululainen vaikuttaa omassa lähipiirissään, mutta halutessaan myös yhteiskunnallisesti.\nEsimerkkeinä lapsille ja nuorille ilmastonmuutoksen hillintätoimista annetaan usein kevyen vaikuttamisen vaihtoehtoja, kuten valojen sammuttelua tai kierrättämistä. Nämä teot ovat keinoja, jotka kuuluvat osana suurempaan kestävän, ilmastoystävällisen elämäntavan kokonaisuuteen. Pienempien lasten kohdalla tätä “puuhastelua” ja kestävän elämäntavan taitojen harjoittelua on perusteltuakin tehdä, mutta lapsen kasvaessa myös hillintätoimien vaikuttavuutta tulee lisätä. Jos vaikuttavampia hillintäkeinoja ei opeteta ja omaksuta, voi lapsella tai nuorella syntyä epäusko minkään hillintätoimen vaikuttavuuteen: jos samaan aikaan maalataan uhkakuvia koko nykyisenkaltaisen elämäntapamme romahtamisesta, miten valojen sammuttelu voisi olla tähän ratkaisu?\nAlakoulussa keskeistä on antaa lapselle työkalut kestävän elämän arvo- ja asennemaailman muodostumiseen. Lisäksi lapsi tarvitsee keinot, joilla toteuttaa arvojaan ja asenteitaan. Tästä syystä ilmastonmuutoksen ratkaisukeinoja on alakoulussa syytä käsitellä monipuolisesti.\nArjen pienten toimintatapamuutosten ohella alakoulun ilmastokasvatuksessa on käsiteltävä teknologian kehityksen mahdollisuuksia, poliittisen toiminnan muotoja ja muita isonkin mittakaavan vaikuttamisen tapoja. Vaikuttamistaitoja on hyvä harjoitella myös käytännössä, eikä tämän tarvitse koulussakaan rajoittua vain kampanjointiin biojätteiden lajittelun puolesta. Suomalaistenkin koulujen katoille on oppilasprojektien myötä saatu aurinkopaneeleja, ja kouluissa on järjestetty koko koulun ilmastotoimintapäiviä.\nIlmastoratkaisut ovat paljon muutakin kuin teknologiaa. Ratkaisut voivat liittyä keskustelutaitojen harjoitteluun, empatian opetteluun, itse tekemisen kokemusten kautta saataviin elämänhallinnan tunteisiin, arjen sujumisen taitoihin ja uusavuttomuuden torjuntaan tai vaikka mielekkääseen elämään tarvittavien asioiden pohdintoihin. Ilmastotoimissa vain mielikuvitus on rajana.\nIlmastonmuutos ratkaistaan aktiivisten kansalaisten yhteistyöllä, eikä lapsen tai nuorten tarvitse odottaa aikuiseksi kasvamista tullakseen tällaisiksi aktiivisiksi kansalaisiksi. Aikuisetkaan eivät ole syntyneet kattavan vaikuttamistaitojen paketin kanssa. Lapsi ja nuori tarvitsee vaikuttamistaitojen harjoitteluun mukaan toimintaansa tukevan, läsnäolevan aikuisen, joka opettajakin voi olla. Koska vaikuttamisen taitoja ei opita harjoittelematta, peruskoulu onkin oiva paikka aktiivisen ja ilmastovastuullisen kansalaisen taitojen harjoitteluun.\nKoululainen vaikuttajana -materiaalia:\nPlan International: Osallistava koulu, aktiivinen maailmankansalaisuus- näkökulmia osallisuuteen ja globaalikasvatukseen kouluyhteisössä.\nEroon turhista harhaluuloista – koululaiset tahtovat lisää oppitunteja ilmastonmuutoksesta -blogikirjoitus:\nTunnekasvatuksen merkitys ilmastoaiheita käsiteltäessä\nKuva: Lucélia Ribeiro\nIlmastonmuutos ja sen käsittely aiheuttavat ihmisessä monenlaisia tunteita. Aiheen vakavuuteen nähden on ymmärrettävää, että monesti nämä tunteet ovat negatiivisia. On mahdollisesti pelkoa tulevaisuudesta, surua lajien sukupuuton vuoksi, syyllisyyttä omasta elämäntavasta tai ahdistusta hillintätoimien hitaudesta. On myös havaittu, että osa ihmistä on asian suhteen huolettomia tai välinpitämättömiä. Tällainen reagointi voi johtua siitä, että yksilöltä puuttuu osallisuuden kokemus, eikä hän koe ilmastonmuutoksen koskettavan itseään. Välinpitämättömyys voi joskus johtua myös siitä, että aihepiiri tuntuu liian vaikealta tai ahdistavalta, jolloin ihminen yrittää vältellä sitä.\nNykyään puhutaan yhä enemmän ilmastoahdistuksesta. Se on osa laajempaa ilmiötä nimeltä ympäristöahdistus. Molemmissa on kyse vaikeista tuntemuksista (mm. huoli, suru, pelko, voimattomuus, häpeä, ahdistus), jotka kumpuavat ympäristöongelmista ja niiden uhasta. Sekä ympäristö- että ilmastoahdistus ovat siis osa ilmiötä, jossa maailman tila vaikuttaa ihmisten mielenterveyteen. Ahdistus ei selity psyykkisellä haavoittuvuudella eikä ole sairaus, vaan se on ymmärrettävä reaktio suhteessa laajoihin ympäristöongelmiin. Ilmastoahdistus voi näyttäytyä monenlaisina ja eri asteisina psyykkisinä ja fyysisinä oireina ajoittaisista unihäiriöistä pakko-oireisiin.14\nLapset ja nuoret ovat erityisen altistuneita oirehdinnalle monesta syystä. Heidän psyykkinen käsittelykapasiteettinsa on herkkä. Ilmastonmuutos ja ekokriisi koskettavat syvästi lapsia ja nuoria, koska kyse on heidän tulevaisuudestaan: heidän elämästään on uhattuna suurempi osa kuin aikuisten ihmisten elämästä. Lasten ja nuorten elämänkokemukseen kuuluu myös lähtökohtaisesti avoimuus. Tämä avoimuus voi johtaa sekä suureen toimintahaluun että vahvaan haavoittuvuuteen.14\nIlmastonmuutoksen herättämiin negatiivisiin tunteisiin on syytä suhtautua vakavuudella, koska ne voivat vaikuttaa koko elämänhallintaan ja pahimmillaan lamauttaa tai johtaa itsesuojeluna välinpitämättämyyteen. Myös näennäiseen huolettomuuteen ja osallisuuden kokemuksen puutteesta johtuvaan välinpitämättömyyteen on syytä tarttua, kuten myös, kenties yllättäen, epärealistiseen optimismiinkin. Näennäinen huolettomuus, välinpitämättömyys ja epärealistinen optimismi ovat ilmastotoimien kannalta haitallisia, sillä ne ohjaavat yksilöä toimimattomuuteen ajassa, jolloin pitää toimia. Ympäristö- ja ilmastoahdistusta tutkineen Panu Pihkalan mukaan on ensisijaisen tärkeää, että kasvattaja tunnistaa ja käsittelee omat tunteensa ilmastonmuutoksen suhteen15. Näin hän pystyy ottamaan huomioon ilmasto-opetuksessaan myös oppijoiden tunteet.\nIlmastokasvatuksen tarkoituksena ei ole antaa tietoa ja jättää yksilö sitten yksin valtavan tietomäärän kanssa.\nIlmastonmuutoksesta saa olla huolissaan, sillä aihe on vakava ja akuutti. Se, millaisia ratkaisuja tulemme yhteiskuntana seuraavan vuosikymmenen aikana tekemään, määrittää paljon, millainen tulevaisuus maapallolla tulee olemaan. Kuitenkin, huolen ei ole toivottavaa olla hallitseva ja lamauttava, vaan toimintaan suuntaava: yleensä ihminen pyrkii järjestämään asiat, joista hän on huolissaan ja joihin hän kokee pystyvänsä vaikuttamaan, parhain päin. Negatiiviset tunteet voivat siis parhaimmillaan edesauttaa vaikuttamisen halun syntymiseen. Tästä syystä ilmastokasvatuksen tulee tarjota keinoja ilmastotunteiden käsittelyyn ja ohjata vaikuttavaan toimintaan ilmastonmuutoksen hillitsemiseksi.\nIlmastokasvatuksen tarkoituksena ei ole antaa tietoa ja jättää yksilö sitten yksin valtavan tietomäärän kanssa. Ilmastokasvatuksella voidaan luoda aiheellisen huolen rinnalle realistista toivoa, minkä seurauksena henkilö ymmärtää ilmiön vakavuuden, mutta samalla tiedostaa, että asiaan voidaan vielä vaikuttaa. Realistisen toivon avulla ihmiset säilyttävät toimintakykynsä, uskonsa tulevaisuuteen ja kykynsä kokea elämänsä mielekkäänä.\nIlmastoahdistusta voi yhtäältä torjua tavallisilla stressinhallintatekniikoilla, mm. riittävällä unella ja liikunnalla, sekä puhumalla asiasta ystävien tai terapeutin kanssa. Usein ahdistukseen auttaa myös ilmaston puolesta toimiminen, mm. yhteiskunnallinen- ja kuluttajavaikuttaminen oman jaksamisen rajoissa. Ilmastoahdistus voi toimia myös merkittävänä voimavarana, mutta tämä edellyttää sitä, että henkilö löytää yhdessä toisten kanssa riittävästi aikaa ja tilaa tunteiden käsittelyyn sekä riittävästi toimintamahdollisuuksia ilmastonmuutoksen hillitsemiseksi.\nMaailmalla psykologi- ja ympäristöjärjestöt, taiteilijat ja ympäristökasvattajat ovat luoneet ympäristöahdistuksen käsittelyyn oma-apua, materiaaleja, ryhmätoimintaa, tapahtumia ja vertaistukea. Suomessa ilmastoahdistuksen käsittelyyn on käytetty osallistavaa draamaa, kirjoittamistyöpajoja, taiteellisia menetelmiä ja ohjattuja pienryhmiä. Opettajille ja kasvattajille on valmisteilla monenlaisia materiaaleja ilmastonmuutokseen liittyvien tunteiden käsittelyyn. Biologian ja maantiedon opettajien liiton internetsivuilla on julkaistu ympäristötutkija Panu Pihkalan laatimia Ilmastonmuutos ja tunteet -materiaaleja.\nPihkala esittää kolmiportaisen mallin ilmastotunteiden käsittelytavoista16. Pihkalan mukaan kasvattajalla on eettinen velvollisuus huomioida ilmastotunteet vähintäänkin reaktiivisesti eli siten, että oppilaiden tunteet tulevat tunnistetuiksi. Jos kasvattaja kokee pystyvänsä, hän voi tarjota tunteiden käsittelyyn keskustelu- ja ilmaisumahdollisuuksia. Vielä voimakkaampia vaikutuksia on mahdollista aikaansaada, jos kasvattaja perehtyy kokonaisvaltaisempiin tunteiden käsittelymahdollisuuksiiin ja käyttää esimerkiksi draamaharjoituksia.\nAlla oleva kolmiportainen kuvio on koottu Pihkalan mallin pohjalta Luokanopen ilmasto-opasta varten.\nMiten puhua lapselle ilmastonmuutoksesta -blogikirjoitus:\nKannustetaan myös kollegoja ilmastokeskusteluun\nKuva: Regent Language Training\nIlmastonmuutos on monitieteinen ongelma, jonka syyt, seuraukset ja ratkaisumallit muodostavat kokonaisuuden, jonka yhtä tärkeitä osia ovat luonnontieteelliset, yhteiskuntatieteelliset, humanistiset, moraaliset, tekniset, taiteelliset ja tunteiden käsittelyyn liittyvät näkökulmat. Ilmastonmuutos on myös yksi merkittävimmistä maailmaan ja elämäntapaamme nyt ja etenkin tulevaisuudessa vaikuttavista asioista. Jos ajatellaan, että koulun tehtävänä on antaa oppilaille valmiudet kohdata myöhemmin elämässä eteen tulevia haasteita ja voittaa niitä, on ilmastonmuutoksen monipuolinen käsittely kouluopetuksessa välttämätöntä.\nMitä vahvemmin kestävä kehitys on osana koulun toimintakulttuuria, sitä korkeammalle opettajat sen arvottavat ja sitoutuvat siihen työssään.\nSamaan aikaan on ymmärrettävää, että yhden tai kahden aiheesta innostuneen opettajan on miltei mahdotonta välittää oppilaille kaikkia ilmastonmuutoksen syvällisen ymmärtämisen kannalta olennaisia näkökulmia. Siksi edelläkävijöiden olisi hyvä pyrkiä innostamaan ja rohkaisemaan myös kollegoita asian käsittelyyn. Pienimmillään tämä voi tarkoittaa vihjaisua Luokanopen ilmasto-oppaan tai Open ilmasto-oppaan olemassaolosta, ja suurempi askel voi olla esimerkiksi pyrkimys saada koulussa aikaan monialaista ilmastokasvatusta tai pyrkiä saamaan koululle ilmastokasvatuksen täydennyskoulutus.\nOn tärkeää myös muistaa, että kun ilmastoasioita otetaan esiin työyhteisössä, kannattaa silloinkin huomioida kollegoiden erilaisten tunteiden ja asenteiden vaikutus. Koulun toimintakulttuuri vaikuttaa koulussa tehtävään kestävän kehityksen kasvatukseen ja näin ollen myös ilmastokasvatukseen. Nimenomaan rehtorin merkitys on keskeinen koulun kestävän kehityksen toimintakulttuurin kehittämisessä. Mitä vahvemmin kestävä kehitys on osana koulun toimintakulttuuria, sitä korkeammalle opettajat sen arvottavat ja sitoutuvat siihen työssään.17 Rehtorille kannattaa siis myös käydä puhumassa ilmastokasvatuksen tarpeesta koulussa.\n1Perusopetuksen opetussuunnitelman perusteet 2014. Opetushallitus. https://www.oph.fi/sites/default/files/documents/perusopetuksen_opetussuunnitelman_perusteet_2014.pdf\n2 Pirullisen ongelman äärellä – Kokonaisvaltaisen ilmastokasvatuksen malli. Sakari Tolppanen, Essi Aarnio-Linnanvuori, Hannele Cantell & Anna Lehtonen 2017. https://www.oph.fi/sites/default/files/documents/kasvatus-5-2017-tolppanen-ym.pdf\n3 Ymmärtää tän ilmaston merkitystä sekä ihmiskunnalle ja maapallolle ylipäätänsä – Käsityksiä alakoulun ilmastokasvatuksen tavoitteista, esteistä ja edistäjistä. Aino Kinni & Anna Muotka 2019. https://lauda.ulapland.fi/handle/10024/63648\n4 Consensus on consensus: a synthesis of consensus estimates on human-caused global warming. John Cook ym. 2016. https://ui.adsabs.harvard.edu/abs/2016ERL….11d8002C/abstract\n5 Quantifying the consensus on anthropogenic global warming in the scientific literature. John Cook ym. 2013. https://iopscience.iop.org/article/10.1088/1748-9326/8/2/024024\n6 5 asiaa, jotka maailman merkittävimmästä ilmastoraportista pitää tietää – ilmastoprofessori: “Olen paatunut ja kokenut, mutta silti järkyttynyt”. Hanna Eskonen 2018. https://yle.fi/uutiset/3-10443963\n7 Global Temperature Anomalies from 1880 to 2018. NASA, Scientific Visualization Studio 2019. https://svs.gsfc.nasa.gov/4626\n8 Temperatures: Addressing global warming. Climate Action Tracker 2019. https://climateactiontracker.org/global/temperatures/\n9 Special Report: Global Warming of 1,5ºC. IPCC 2018. https://www.ipcc.ch/sr15/chapter/spm/\n10 Mullistava tutkimustulos: Puiden istuttaminen on tehokkaampi ja halvempi kuin mikään muu ilmastonmuutoksen torjuntakeino. Jenni Frilander 2019. https://yle.fi/uutiset/3-10863916\n11Kulutuksen hillintä vaatii vuoropuhelua ja tekoja. Senja Laakso 2018. https://www.sitra.fi/blogit/kulutuksen-hillinta-vaatii-vuoropuhelua-ja-tekoja/\n12 1.5-Degree Lifestyles: Targets and Options for Reducing Lifestyle Carbon Footprints. Institute for Global Environmental Strategies, Aalto University, and D-mat ltd 2019. Technical Report. Institute for Global Environmental Strategies, Hayama, Japan. https://www.aalto.fi/sites/g/files/flghsv161/files/2019-02/15_degree_lifestyles_mainreport.pdf\n13Maailman rikkain kymmenys tuottaa puolet hiilipäästöistä. Teija Laakso 2015. https://www.maailma.net/uutiset/maailman-rikkain-kymmenys-tuottaa-puolet-hiilipaastoista\n14 Ilmastoahdistus ja sen kanssa eläminen. Panu Pihkala, MIELI Suomen mielenterveys ry 2019. https://mieli.fi/sites/default/files/materials_files/ilmastoahdistusraportti-mieli2019-web.pdf\n15 Miten puhua lapselle ilmastonmuutoksesta? Panu Pihkala 2018. http://ekoahdistus.blogspot.com/2018/11/miten-puhua-lapselle-ilmastonmuutoksesta.html\n16 Ilmastokasvatus ja tunteet. Panu Pihkala 2019 Biologian ja maantiedon opettajien liitto BMOL ry. https://toivoajatoimintaa.fi\n17 Kestävä kehitys hiipii kouluihin, mutta ei näy lasten käytöksessä. Esa Salminen 2017. Seppo Salorannan väitöksestä.\nHyviä lisämateriaaleja ilmastokasvattajalle\nLuokanopen ilmasto-oppaasta luokka-asteille 1–2, 3–4 ja 5–6 suunnatut valmiit opetuspaketit löytyvät sivuston Opetusmateriaalit-osiosta. Tähän alle on listattu erillisiä, opettajalle itselleen lisäperehdytykseksi suunnattuja materiaaleja, joita voi myös halutessaan käyttää opetuksessa. Lisää materiaaleja löydät myös tästä Open ilmasto-oppaan blogipostauksesta.\nPäin helvettiä? Ympäristöahdistus ja toivo. Panu Pihkala. Kirjapaja (2017). Kirja perehtyy ympäristötunteiden syihin ja seurauksiin auttaen ymmärtämään kysymysten meissä aiheuttamia reaktioita.\nDisruption (2014) tutkii ilmastokriisin syitä eri yhteiskunnan alojen näkökulmasta. Keskiössä on myös maailmanlaajuiseksi levinneen People’s Climate March -mielenosoituksen valmistelut. Elokuvan voi näyttää koulussa ilmaiseksi, mutta suomenkielistä tekstitystä ei ole saatavilla. Kesto 52:27. http://watchdisruption.com/\nYouth Unstoppable -elokuvassa (2018) käsitellään ilmastonmuutoksen seurauksia ja kuvataan uusien sukupolvien ympäristötietoisuuden kasvua, lapsen kasvua vastuulliseksi maapallon asukkaaksi sekä globaalin, nuorisovetoisen ilmastoliikkeen syntyä.\nSeitsemän hiiliveljestä -kirja kertoo huikean tarinan seitsemästä hiiliveljeksestä, jotka lähtevät taivaalta seikkailuihin, ja mitä sitten tapahtuu. Kirjassa kerrotaan myös perheestä, jonka veljekset kohtaavat seikkailuissaan. Perhe tapaa hiiliveljekset milloin pahvilaatikossa, milloin koulun puutöissä, milloin metsäretkellä.Tarina kertoo hiilen kierrosta luonnossa, yhteyttämisestä ja hiilidioksidista, mutta kaikki tällaiset termit on tarkoituksella unohdettu. Tarina sopii hieman alle kouluikäisistä muutaman vuoden koulua jo käyneille sekä aikuisille. Suomen metsäyhdistys, Jussi Akkanen & Kati Vuorento 2011/2019.\nIhme ilmat! -tietokirja vastaa lasten kiperiin kysymyksiin ilmastonmuutoksesta ja kertoo, miten voimme pistää sille yhdessä hanttiin. Kaksi nokkelaa kaverusta, Lotta ja Kasper, kyllästyvät vanhempiensa vältteleviin vastauksiin kummista keleistä. He päättävät selvittää, mistä ilmaston muuttumisessa todella on kyse. Into Kustannus, Laura Ertimo & Mari Ahokoivu 2019.\nNäkymätön myrsky -kirja kertoo tarinaa Sumulaaksosta. Sisarukset Juju ja Aatos ovat kauhuissaan. Sumulaakson luonnossa tapahtuu kummia, ja säät käyvät vain oudommiksi. Lisäksi rakas Usvalampi aiotaan hävittää. Juju ja Aatos päättävät selvittää, mitä on meneillään, mutta isot eivät tunnu ymmärtävän heidän huoltaan. Jujun ja Aatoksen on otettava ohjat käsiinsä. Näkymätön myrsky on alakoululaisille tarkoitettu seikkailukirja, joka auttaa pohtimaan ilmastokysymyksiä ja näkemään ympärillä toivoa. Otava, Mikko Pelttari & Jenna Kunnas 2019.\nAlkuperäinen teksti Pinja Sipari / Open ilmasto-opas. Muokkaukset ja lisäykset Luokanopen ilmasto-opasta varten Anna Muotka ja Aino Kinni / Luokanopen ilmasto-opas.